
Pa ora Bomberona a yega 


Ya caba dak y deck di 
Amuse Sunset Restaurant 
tabata full na candela 

AWEMainta kier yuda Algemene 
Rekenkamer den su investigacion 

Pa; Victor "Toko" Winklaar 

Esey tabata e meta? 

Tabata miho pa a inverti den un sportcomplex y drecha 
esnan existente y aumentanan si esey ta mas eficiente. 
Pakico Lotto su directiva di Endy Croes no a traha un 
estudio di factibilidad financiero pa wak si e proyec- 
tonan ta sano y con ta bay paga bek e fiansa. Y tambe 
kico t’e impacto deportivo y social p’e bario nan. 

Kico a pasa cu e Afl 1.2 miyon cu Endy Croes a haya pa 
inverti den ballpark na Pos Chiquito? 


FRACCION di MEP a pidi Algemene Rekenkamber 
pa haci un investigacion den Lotto pa Deporte, loke 
sigur nos di AWEMainta ta sostene. Pasobra tin varios 
punto pa aclaria, p.e. pueblo ta puntra su mes pakico 
ARA ta cuminsa investiga prome cu tur cos, palcico 
Lotto mester a cera un fianza di Afl. 20 miyon na un 
banco local den 2011? 

Y tambe pakico Lotto mester a cera un acuerdo di 
maneho (management) cu Canadian Banlc Note na 
2011 ? 



Aki Algemene Rekenkamer por uza e rapportnan di ofi- 
cinanan di accountant EY y di ACC Partners di Corsou. 
Tambe ARA por check pakico e fiansa di Afl 17 miyon 
no a yega pa construi 3 sportcomplexnan na Santa 
Cruz, Pos Chiquito y Savaneta. Lotto mester a uza un 
parti di e fiansa di Afl. 20 miyon pa por a cumpli cu e 
pago di e contractnan na contratistanan. 

Na averahe e 3 sportcomplexnan a sali mas caro cu Afl 
5 miyon pa cada uno. 


Pakico el a bende e nomber di e ballpark pa Afl 1.2 mi- 
yon sin cu a cumpli, esta e parlce na Pos Chiquito mes- 
ter a haya nomber di Canadian Bank Ballpark. 

Den ldco e placa a bay? 

E placa cu Lotto ta genera pa deporte for di loteria ta 
bay pa Stichting Sportsubsidie Aruba. T’ey nan mester 
wak con e placa ta wordo reparti pa deporte. Spera cu 
ARA haci un bon trabao pa haya sa e berdad, maslce 
nos sa cu no por investiga ningun fundacion. 


Aruba ta pidi tur Arubiano na Venezuela registra nan mes 


E conseho di biahe (reisadvies) pa Venezuela ta ser 
adapta continuamente y vigente awe ainda 4 di feb- 
ruari 2019. En conexion cu yamadanan relaciona cu 
demostracionnan diario den diferente parti di e pais, lo 
siguiente. E demostracion nan aki lo por hiba na con- 
frontacion y violencia. 

Nos ta conseha tur persona cu nacionalidad Hulandes 
pa evita e demostracion nan alci. 


Cada persona ta keda responsabel pa nan mes siguri- 
dad den exterior y nan decision si nan lcier lceda den 
un pais. Nos ta keda conseha na un y tur pa no biaha 
pa Venezuela, of hospeda den dicho pais, si no ta es- 
trictamente necesario. 

E escogencia alci ta lceda un decision di cada ken pa 
nan mes y/of famia. No ta descarta cu e situacion na 
Venezuela lo sigui deteriora. 


Nos kier pidi un y tur cu conoce un persona cu Nacionalidad Hulandes, pa conseha nan registra nan mes na e 
Embahada di Reino Hulandes na Caracas via e servicio di informacion: https://informatieservice.nederlandwereld- 
wijd.nl/) 

Pa un bon preparacion den un caso di emergencia den exterior, ta consehabel pa referi na e siguiente checklist: 
(https://www.nederlandwereldwijd.nl/reizen/checldist-voorbereiding-op-een-noodsituatie-in-het-buitenland 

ELMAR mester paga salario di empleado ora cu e tabata geschors 



HUNTA di Directiva di nos 
compania nacional NV Elmar a 
perde un caso, cual a wordo entabla 
door di nan hefe di recurso humano 
Zelda Curiel, despues cu el a haya 
un carta di advertencia, sigui pa un 
suspension sin pago. 

Dado momento Hunta di Comisa- 
rio di ELMAR a cuminsa un in- 
vestigacion riba supuesto inkietud 
laboral, trato desigual y conflicto di 
interes den ELMAR. Den cuadro di 
esalci a pidi Curiel contesta un en- 
cuesta dia 23 di november ultimo. 

E prome pregunta tabata si el a 
duna ordo na empleadonan pa evita 
e director y su casa mas tanto posi- 
bel y duna menos informacion posi- 
bel y cu si el a cataloga nan como di 
poco confiansa y peligroso. 

Su contesta tabata cu tin algun 
empleado a bin lceha cerca dje cu 
nan ta sinti nan mes intimida door 
di e director y esposa di dje (lcende 
tambe ta traha na ELMAR). Pa 
miedo di represalia nan no kier haci 
un denuncia oficial of pami hiba 
un combersacion cu esnan envolvi. 
Asina nan a puntrami pa nan keda 
anonimo. Mi a conseha e traha- 
donan en cuestion pa trata di evita 
mas tanto posibel e dos personanan 
ey y sea cauteloso cu loke cu loke 
nan ta puntra. 

A base di loke el a contesta HdC 
dia 7 di december a haci algun pre- 
gunta adicional, of splicacion, riba 
algun punto. Den esaki el a wordo 
pidi nombernan di e empleadonan 
en cuestion cu a haci nan keho cerca 
dje. Pero el a nenga di duna nan e 
nombernan. E1 a bisa cu nan a pidie 
pa keda anonimo y ta respeta esey. 


Nan a puntra si el a haci investiga- 
cion di lolce e hendenan a bis’e y si 
e tin rapport traha pa entrega copia 
y su contesta tabata no. Dia 13 di 
december HdC a bolbe puntra pa 
e nombernan y el a nenga di duna 
esaki. 

Dia 14 di december e director ad in- 
terim a dun’e autorisacion pa duna e 
nombernan. Dia 19 di december el a 
haya un email for di e ehecutivo cu 
un advertencia pasobra e no a sumi- 
nistra e nombernan y cu e tin un ora 
mas pa entrega esakinan. 

Pa 12.13 el a haya e schorsing sin 
pago pa cinco dia. E ad interim ta 
casa cu un familiar contra lcende e 
dos personanan cu e empleadonan a 
lceha. Corte a bisa cu tin urgencia pa 
un decision den e caso aki. E doño 
di trabou pa duna un schorsing sin 
pago solamente como un medida 
disciplinario. , solamente si esaki ta 
palabra den un CAO of den un acu- 
erdo por escrito. 


Den e acuerdo existente esaki no ta 
e caso, pues gerencia ni Hunta di 
Comisario no por tuma e medida aki 
pasobra e no ta palabra. Pa miem- 
bronan di staff no tin un CAO. 

Corte ta haya cu NV Elmar no a 
comporta manera un bon dunado di 
trabou, pasobra el a castiga e em- 
pleado dos biaha pa e mesun delito. 
Un schorsing mester ta bon motiva 
y si e ta como medida disciplina, e 
empleado en cuestion mester a faya 
barbaramente. 

Mester a evalua cu e peso di e cas- 
tigo ta den balans cu e sucedido. No 
a hustifica suficiente cu e schors- 
ing sin pago tabata na su luga. No 
solamente den e caso ald no tin 
keho entrega, pero el a priminti nan 
anonimidad y riba dje un di e perso- 
nanan riba lcende tabatin reclamo, ta 
casa di e actual director. 

Pues corte a dicidi cu mester sigui 
pague su salario. 

Prome Minister Evelyn Wever-Croes: 

Gobierno tur dia ta reuni cu nstancianan riba situacion na Venezuela 



DESPUES di tur locual ta bayendo rond 
tocante Venezuela, cu ta treciendo pani- 
co, Prome Minister Evelyn Wever-Croes 
den nomber di Gobierno di Aruba ta in- 
forma tocante e situacion na Venezuela. 
Manera ta conoci, nos pais bisiña, Vene- 
zuela ta pasando momentonan transce- 
dental. Tin tambe un preocupacion den 
comunidad pa cu e situacion aki mas ai- 
nda cu tur e mensahenan falso pa crea 
panico cu ta wordo pasa rond. Pa loke ta 
trata Aruba, Prome Minister a sigura cu 
e noticianan no ta corecto. 

E mandatario principal di nos pais a 
duna di conoce cu tur informacion 
corecto lo wordo duna pa Gobierno di 


Aruba y manera cu bin informacionnan 
nobo, lo e informa pueblo debidamente. 
Un informacion nobo cu a drenta awe 
mainta for di Secretario di Estado señor 
Stef Blok ta cu Hulanda a tuma e de- 
cision pa reconoce señor Juan Guaido 
como presidente interino di Venezu- 
ela. Segun e peticion haci di esnan cu 
a reconoce, e tarea di señor Cuaido ta 
pa e bay organisa eleccionnan liber pa 
asina e pueblo di Venezuela por scoge 
nan mesun presidente. 

Aki na Aruba, Gobierno y tur e auto- 
ridadnan concerni ta sigui e situacion 
na Venezuela di cerca, pa asina nos ta 
prepara pa cualkier eventualidad pa 
proteha nos pais. Den seno di gobierno 
nos ta reuni cu autoridadnan local riba 
e topico aki tur dia. Prome Minister ta 
reuni algun biaha pa dia pa trata e asun- 
to aki, pa asina keda na altura di tur e 
desaroyonan di e situacion aki. Esaki ta 
un tema hopi delicado cu mester wor- 
do atendi cu hopi sensates y no mester 
wordo hinca den un ambito politico pa- 
sobra esaki ta un tema cu ta afecta cada 
ciudadano di pais Aruba. 


Gabinete Wever-Croes lo sigui informa 
e comunidad di informacionnan nobo 
cu lo ricibi. 

Diaranson Gobierno lo ta den Parla- 
mento riba peticion di Parlamento, 
hunto cu autoridadnan local concerni, 
pa duna mas informacion di e situacion 
di Venezuela na Parlamento. 

Hunto cu Marina Real, autoridadnan 
local tanto riba lama como na tera y 
den coordinacion cu Corsou y Boneiro, 
Reino henter ta prepara pa atende cu e 
tema di Venezuela debidamente y asina 
cu tin informacion mas concreto y cu 
desaroyonan nobo, nos lo comparti esa- 
ki cu pueblo. 

“Aparte di esey loke nos cada un por 
haci, ta uni den oracion pa Venezuela. 
Ohala por bin un resolucion pronto”, 
Prome Minister a expresa. 

Prome Minister Evelyn Wever-Croes ta 
haci un apelacion na tur hende na Aru- 
ba pa keda trankil, pa nos no recuri den 
panico. Pa asina den trankilidad tuma 
e decisionnan den interes y bienestar y 
proteccion di nos pais Aruba. 


Hulanda ta reconoce Juan Guaido 

HULANDA y un grupo di otro paisnan di Union Europeo, ta reconoce e lider 
di oposicion Juan Guaido, oficialmente como presidente interino di Venezuela. 
Entre otro Alemania, Spaña y Francia a anuncia esaki. 

E paso aki a sigui despues cu e presidente Venezolano actual, Maduro a nenga 
un ultimatum Europeo pa por yama eleccionnan presidencial nobo. 

Minister Blolc di Asuntonan Exterior a bisa cu Hulanda, cu e reconocimento di 
Guaido, Hulanda kier pa e Venezolanonan organisa eleccionnan husto y demo- 
cratico. 

Sin embargo Hulanda ta keda mantene contacto diplomatico cu e gobierno 
di presidente Maduro. Division dentro di Union Europeo E paisnan di Union 
Europeo ta dividi den e tema di Venezuela. Awor aki, Union Europeo no ta 
logrando pa impone sancionnan estricto despues di e ultimatum aki. Hulanda 
ta lamenta cu Union Europeo ainda no a logra alcansa un posicion conhunto. 

Aruba keto bay ta deliberando cu Merca 

Sea FOL ta entrega bek parti of completo su tereno 


ARUBA lceto bay ta den deliberacion cu Merca 
pa haya parti of full e tereno cu FOL tin na 
su disposicion na Aeropuerto di Aruba. Aruba 
(Nota di Red: Lesa Gobierno) kier e pida tere- 
no alci, cu ta keda otro banda di e plataforma, 
ya cu nan kier e tereno pa motibonan comer- 
cial. Asina Minister di Relacion Exterior, Stef 
Blok a duna di conoce. 

E tereno di FOL (Forward Operation Locations) 
tin como meta pa construi nan facilidadnan 
pa avionnan military cu ta dedica na combati- 
mento di droga, pero for di tempo cu FOL tin e 
tereno aki, nan no a staciona ningun avion na 
Aruba y e tereno ta para bashi, siendo p.e. 

Aeropuerto por haci bon uso di e tereno aki. 
P.e. AAA N.V tin como proyecto p’e parti aki 
bira un Zona Liber pa comercio, unda lo con- 
strui e facilidadnan necesario y asina avionnan 
di carga por opera den oranan di madruga. Un 
proyecto cu ta data for di basta tempo. 

Banda di e proyecto aki ta conoci cu ANSA, 
tin tambe den plan pa construi un Tore di Con- 
trol nobo y e tereno di FOL ta masha ideal. 
ANSA tin placa pa inverti den e proyecto ak, 
pero tanten cu no tin un acuerdo cu FOL, nan 
no por haci nada. 

Di acuerdo cu Minister di Relacion Exterior, 
Stef Blok, Merca ta hasta contra pa reduci e 
tereno aki, esta pa FOL lceda cu un parti chiq- 
uito, cu ta motibo cu no por yega na un acu- 
erdo entre Gobierno di Reino y Merca pa cu e 
tereno aki. 

COCAINA 

Presencia di e avionnan Mericano na Aeropuer- 
to di Hato na Corsou den e ultimo 2 añanan a 
sa di duna su fruto. Nan a intercepta sigur un 
mey miyon kilo di cocaine. 


Esaki ta aparece den un evaluacion cu FOL a haci y cu a ser manda 
pa Stef Blok, lcende a manda e informacion aki pa Tweede Kamer 
y p’e respectivo Gobiernonan di Aruba y Corsou. 

E evaluacion anual a ser haci durante periodo di october 2016 pa 
september 2017, y for di october 2017 te cu september 2018. 
Den e relato di e buelonan haci, FOL a intercepta 519 mil kilo di 
cocaine, 24 mil kilo di marihuana y 30 kilo di heroina. Asina Stef 
Blok ta scirbi den su nota. 

Ta trata aki di 470 buelo cu a ser haci, y tur ta for di Corsou cu un 
participacion minimal di Marina Real. 

Mester bisa cu e avionnan aki no tin ningun clase di arma abordo. 

COOPERACION 

E forma di cooperacion entre Gobierno di Reino y Gobierno Meri- 
cano ta existi caba pa un 20 aña caba. Na 2016 e palabracion cu 
FOL a ser extendi te cu november 2021. 

Den e evualacion haci un biaha mas a bin dilanti interes di am- 
bos pais pa sigui cu e operacion alci, unda avionnan di FOL ta 
haci buelonan di reconocimento, cu ta yuda den interceptacion di 
trafico di droga, cu ta un problema serio den Caribe. 


S« INTERUPCION 

/ n DI CORIENTE 


En conexion cu trabaonan necesario, coriente lo wordo interumpi 
den vecindario di: 


• Tanki Leendert (un parti) 

• Matadera (un parti) 

• Tanki Flip (un parti) 


• Villas Alto Shaba 

• Paraguana (un parti) 


DIAHUEBS 7 Dl FEBRUARI, 2019 

F0RDI 8:00 AMPA 4:00 PM 




V 


Elmar ta pidi disculpa pa e inconvenencia cu e interupcion aki por causa. 


Danki pa e comprension 


523 71001 customerservice@elmar.aw 


ELMAR 

Redefining Energy 

Advertencia 

Si Minister Dangui Oduber no kier scucha 
trahadornan di FMAA, e por spera mas accion 



“Ta basta, si Minister no tin tempo 
pa nos, nos tampoco”, un grupo di 
trahador rabia na Fundacion Mane- 
ho Adiccion na Aruba y a dicidi di 
walk out ayera mainta. 

Ayera mainta nan a dicidi di bay den 
accion, organisando un walk-out, sos- 
teni pa nan sindicato SEPPA, ora cu 
ayera mainta Minister Dangui Odu- 
ber a dicidi pa di tanto bez cancela 
un reunion cu el a planea cu e traha- 
dornan di FMAA. 

Ta for di aña pasa, e trahadornan ta 
sinti cu nan ta ser teni na liña, siendo 
cu e mandatario sa cu no tin maneho, 
y no tin ningun clase di guia. 

Segun Edmundo Marlin, Vice Presi- 
dente di SEPPA, e ta spera cu Min- 
ister Dangui Oduber compronde 
e seriedad di nan preocupacion y e 
mandatario sa cu e trahadornan ta 
dicido, y pesey ta demanda pa haya 
solucion pa un cantidad di problema 
cu nan tin. Si Minister Dangui Odu- 
ber no ta suficiente deligente, por 
spera mas accion na FMAA. 


Di acuerdo cu Edmundo Marlin, si 
e mandatario no fiha un fecha pa re- 
union y si e bolbe cancela esalci na 
ultimo ora, lo no wallc out, pero lo 
bay den un welga. 

E preocupacion mas grandi, cu e tra- 
hadornan di FMAA ta señalando ta, 
cu no tin un maneho. 

Minister Oduber a papia caba cu 
diferente stakeholder pa deliña un 
maneho, pero e trahadornan mes no 
a ser tendi, siendo e promenan cu ta 
haya nan cu e problemanan cu tin. 


Y asina tin hopi mas preocupacion cu 
ta tumando lugar den FMAA. E.o. nan 
kier pa Gobierno nombra un director, 
cu nan no tin pa hopi tempo. Tur hende 
sa cu e problema grandi cu comunidad 
tin, ta adiccion. Siendo cu crisis plan, 
mester atende pa yuda soluciona e 
problema di adiccion cu tin. Pesey SEP- 
PA ta pidi Minister pa sinta na mesa, pa 
discuti con nan por yuda e mandatario 
tambe pa busca e solucionnan cu nan 
tin pa cu adiccion cu ta un problema so- 
cial hopi grandi, segun Edmundo Mar- 
lin, Vice Presidente di SEPPA. 




BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Junior Bucket 


lOvrd 




Small 


Que Berguenza!!! 

AYERA tardi, riba invitacion di Ministernan Xiomara Ruiz Maduro y Ot- 
mar Oduber, kier a inaugura e asina yama Wall of Fame, unda lo mester 
tin e desvelo di esaki na Carnival Village. Un bunita gesto pa reconoce 
esnan cu a engrandece nos Carnaval. Pero pa sorpresa di tur presente 
ora kier a papia di Roadmarch ICing, a yama esaki Roachmarch Winners. 
Kende a haci e eror grafal aki, mester ta un persona cu no sa kico ta bebe 
y come di un Roadmarch. Ki Berguenza!!! 

Den e prome anochi di e festival e maestro Antoni Gario a probecha pa 
desaproba e cos aki cu ta un falta di conocemento di esnan concerni pa 
cultura di Aruba y carnaval. Ta parce no ta hende c uta biba na Aruba. 

E persona cu a trah’e por a haci fout, pero unda e control a keda? 

Wall of Fame a keda inaugural den Carnival Village 



DEN presencia di diferente figuranan di Carnaval, pero sigur den 
presencianan p’esnan cu a wordo honra, Ministernan Xiomara Ruiz 
Maduro y Otmar Oduber, a desvela e Muraya di Fama (Wall of Fame). 
Sigur un bunita obra y asina tambe Carnival Village a keda inaugural. 
Maske topico di combersacion tabata bon por ta posibel p’e blunder 
cometi p’esnan cu mester sa mihor, ora a menciona Roadmarch King, 
y a haci mencion di Roachmarch. Ta logico cu ayera nochi, e prome 
anochi di e competencia di Caiso y Soca Monarch, esaki a keda canta 
tambe. 



Monarconan di Calypso/ 
Roadmarch Pre infantil, 
Infantil y Hubenil ta conoci 

DIADOMINGO atardi pa 
anochi pueblo Carnavalesco 
por a goza di Children and 
Youth Calypso and Road- 
march Contest na Aruba 
Carnival and Entertainment 
Village. 

Nos mester duna un pabien 
n’e organisacion, p’e stage cu 
a keda hopi hopi great mes 
cu su efectonan di luz. Hopi 
profesional. 

E ambiente tabata bon y den 
un Carnival Village traha pa 
sorto di eventonan asina. 

Famia y conocirnan a bay cu 
animo pa apoya e muchanan. 

Dialuna tabata prome dia di director nobo na APA 

Minister Oduber a recorda cu e proceso pa yega na un director nobo, a 
cana un caminda hopi transparente y hasta a bay riba rednan social. Es- 
aki a causa tambe cu e interes pa e puesto aki tabata basta halto. A base 
di e consehonan cu a ricibi, Gobierno a scoge pa Mark Figaroa, lcende ta 
un hoben profesional bon prepara. “E tabata un di e miho candidatonan 
entre e grupo selecciona.” 

Tabata presente na e ceremonia di dialuna mainta e director saliente ing. 
Jossy Figaroa, miembro di gerencia Humphrey Tromp, y miembronan di 
Hunta di Comisario. Esaki tabata e prome dia oficial di sr. Figaroa como 
director nobo di APA. E entidad alci ta hunga un rol importante den eco- 
nomia di Aruba, ricibi rond di tres kwart miyon turista crucero anual- 
mente y percurando pa un entrada importante pa Gobierno di Aruba, e 
mandatario a declara e mainta aki. Ademas di e terminal crucero, APA ta 
encarga tambe cu e terminal di carga na Barcadera. 

E mandatario a probecha pa gradici ing. Jossy Figaroa pa e tremendo tra- 
bou cu el a bin ta desplegando e ultimo cinco añanan y a recorda cu e lo 
keda ainda pa un periodo cortico pa yuda finalisa un aspecto importante 
di e proyecto grandi cu tin pa haf di Playa y pone e director nobo na al- 
tura di tur loke ta tumando luga awo den e empresa estatal aki. “Ta im- 
portante pa e siña tur loke ta e maneho di APA y despues e mes lo pone 
su stempel den esaki.” 


Minister Danqui Oduber, 
encarga cu Asuntonan 
di Aruba Ports Authotiy 
(APA), a realisa un bishita 
na e entidad aki pa piesenta 
director nobo Marc Figaroa 
na staff y personal. 



Sigiii na pagina 9> 

Marc Figaroa di su banda ta sinti su mes hopi 
orguyoso di a wordo escogi pa ocupa e puesto 
aki entre tur e candidatonan. P’e personal- 
mente e ta un reto nobo cu el a tuma den su 
carera. Di loke el a mira te awor ta mustra cu 
APA ta un compania bon estableci, “y cu hopi 
entusiasmo mi lo traha pa hiba APA padi- 
lanti na bienestar di Aruba.” Ya caba den su 
pensamento ta pa traha pa expande turismo 
crucero y mehora algun area. “Sr. Jossy Figa- 
roa a laga un sabi grandi pa mi bisti pasobra e 
trabou cu el a laga atras ta hooi grandi y ami 
lo tin e tarea pa sigui hiba e empresa ald padi- 
lanti.” 

Un di e retonan grandi cu Figaroa ta bay haya 
su mes cun’e ta pa realisa e proyecto “Port 
City” cu na final di e aña’ki ta bay den ehe- 
cucion y lo tin un duracion di 15 aña. “Den 
esaki nos mester di cooperacion di henter e 
team di APA. Mi a sinti cu nan ta kere den e 
proyecto aki y ta sinti nan mes hopi motiva. 
Esaki ta dunami un satisfaccion y pa cual mi 
por bisa cu nos ta cla pa e reto. ” 

Pa ora Bomberona a yega 

Ya caba dak y deck di 
Amuse Sunset Restaurant 
tabata full na candela 




DIADOMINGO anochi laat, algo prome cu mei anochi, a surgi un 
candela grandi na Bucutiweg, unda Amuse Sunset Restaurant Aruba a 
kima completamente. 

Pa ora cu e Bomberonan a yega, ya e vlamnan tabata halto y for di tore di 
control na Aeropuerto por a mira esaki. 

Bomberonan a constata cu e dalc y e deck tabata full na candela, esta cu 
no por bisa exactamente unda e candela a cuminsa. 

Un boto di fiber cu motor na dje tambe a ldma completamente, restonan 
di e boto y palonan a drief bay den e lagoen. 

Mainta tempran Polis a bay e sitio un biaha mas, paso aparentemente 
lo tabatin hende n’e sitio of loke a keda di dje ta “move” cos, loke no ta 
permiti tanten cu investigacion tuma lugar. 

Pues durante dia instancianan concerni y posiblemente seguro tambe lo 
bay ta n’e ruina pa haci nan investigacion. Bomberonan a keda cla rond di 
3’or di dialuna madruga, cu e pagamento, pero no tabatin nada di scapa. 

Minister Xiomara Ruiz - Maduro riba Dia di Betico: 

"Cu e Obra teatral "Betico", nos pueblo a biba di 
cerca parti di e historia y lucha di nos Libertador ,/ 





DURANTE e manifestacion cultural 
anochi riba Plaza, a wordo presenta un 
obra teatral ‘Betico’ skirbi y dirigi pa 
sra. Lilia Luidens. Actornan den e obra 
tabata sr. Richard Dabian, Sra. Fatme 
Riguad y e hobennan Melanie, Kyan y 
Kayden. 

E obra ta basa riba un storia na unda 
Papi Richard y Mami Fatme ta asisti na 
e celebracion di Dia di Betico riba Plaza 
hunto cu nan tres yiunan E muchanan 
kiersa pakiko ta celebra Dia di Betico y 
e mayornan ta conta Ken ta Betico. 

Betico tabata un persona, cu door di 
su humildad tabata masha stima den 
pueblo. Un gran estadista cu conoce- 
mento grandi riba tur tereno, cu ela ad- 
kiri lesando bukinan di sabio- y politi- 
conan famoso, luchador y libertador di 
nan pueblo. Den e obra e muchanan ta 
mustra nan interes y kier haya sa mas di 
Ken ta Betico. E Mama y Tata ta sigui 
conta con den su discursonan Betico 
semper tabata uza hopi expresion, cu 
semper lo keda graba den nos pueblo su 
memoria. 

Betico a haya inspiracion di frasenan 
famoso di figuranan manera: Simon Bo- 
livar, Abraham Lincoln, Benito Juarez, 
Jose Marti, Omar Torrijos, Winston 
Churchill, Che Guevara y Emiliano Za- 
pata. 


Betico tabata sa hopi di nan dichonan y 
ta usanan na momento corecto den su 
discursonan y tabata captiva henter e 
pueblo di Aruba, di Antias, di Hulanda 
y di tur pais cu el a bishita pa haya oido 
pa su causa. 

Den e obra por capta e mensahe cu 
Betico a inspira grandi y chikito. Un di 
e lesnan cu el a siña e pueblo ta: Nunca 
rindi: sigui lucha pa bo ideal, pa logra 
locual cu bo ta kere den dje. 

Betico tabata un politico sincero y su 
lema tabata: Bo tin cu realisa cu bo ta 
traha pa pueblo, no pa propio interes. 
Betico tabata masha leal cu henter e 
pueblo, e no tabata distingui rasa ni 
edad, ni pober, ni rico. Ken cu a acudi 
cerca dje, el a atende cu santo pasen- 
shi y comprension. Betico tabatin un 
memoria fotografico y tabata corda tur 
hende. Apesar di tur logro y popularidad 
el a keda hende di tur hende y el a sa 
di duna tur politico Arubiano nan balor 
den historia di nos isla keri. personal. 
Betico, un persona multitalentoso, un 
artista, un musico, cantor di su pueblo, 
homber religioso, e heroe di nos Aruba. 
Durante e obra e Tata Richard y Mama 
Fatme ta siña e muchanan algun di e 
frasenan famoso cu Betico tabata uza 
durante su trayectoria politico: 

Veni, vidi, vici (Julius Ceasar); 

Los perros ladran y la caravana pasa 
(Proverbio Arabe cu a uza den e poema: 


E1 Labrador di Goethe); 

VOX POPULI, VOX DEI! Voz di Pueb- 
lo ta voz di Dios. No por ignora voz 
di pueblo; E libertad di un pueblo no 
ta un privilegio ni un regalo pero un 
DERECHO SAGRADO!” 

E muchanan a siña cu Betico a percura 
pa un berdadero union den e pueblo 
Arubano. Esaki a haci cu Betico a crece 
como un persona admira y stima den 
wowo di e pueblo Arubano. Dia di Beti- 
co, Aruba ta di fiesta, danki na Betico, 
nos isla a haya su deseo anhela: Nos 
Himno, Bandera, Nos Escudo y nos bos. 

Na final di obra, Mayrien Correa, a 
canta e cancion “Nos Heroe” un wals y 
composicion di Lilia Luidens cu a wordo 
acompaña pa e orkesta dirigi pa Johnny 
Scharbaay. 

Minister Sra. Ruiz-Maduro ta gradici 
Sra. Lilia Luidens pa su bunita y emo- 
tivo obra, e actornan Richard, Fatme y e 
muchan Melanie, Kyan y Kayden. 

Como tambe Maybeline Arends- Croes 
pa e parti musical. Cu presentacion di 
e Obra teatral “Betico”, nos pueblo a 
conbibi di cerca un parti di e historia y 
lucha hiba pa nos Libertador y esald ta 
contribui pa e memoria di Betico Croes 
keda bibo den nos pueblo” 

Entrega di Registro di Personal 2018-2019 


Departamento di Labor y Investigacion ta in forma cu e 
Ordenansa Laboral 2013 (Arbeidsverordening 2013, AB 
2013 no. 14) ta vigente desde 1 di april 2013. Basa riba 
articulo 30, inciso number dos di e Ordenansa Laboral 
2013, un dunado di trabou ta obliga pa entrega e Regis- 
tro di Personal (Personeelsregister 2018-2019) na Direc- 
tor di Departamento di Labor & Investigacion (DAO). 

Den e Decreto Nacional Registronan di Ordenansa Lab- 
oral 2013 ta regla e modelo di e Registro di Personal. E 
Registro di Personal ta consisti di tres parti, Modelo 1A, 
e personal actual manera registra na december 2018; 
Modelo 1B, e necesidad pa personal pa 2019 y Modelo 
1C, e necesidad di personal pa cada proyecto specifico. 

Departamento di Labor ta informa cu e periodo di en- 
trega di Registro di Personal 2018-2019 pa tur empresa 
na Aruba lo ta di 15 di februari 2019 te cu 15 di april 
2019. 

CAMBIO DEN FORMA DI E REGISTRO DI 
PERSONAL 2018-2019 

E aña aki e unico forma cu por entrega e Registro di Per- 
sonal ta den e forma digital. Desde 28 di januari 2019 
por download e formulario digital: Registro di Personal 
2018-2019, cu ta consisti di 3 pagina for di website 
www.daoaruba.com of www.gobierno.aw. of por haci 
un peticion via e-mail adres aanvraagpr@gmail.com y 
DAO lo mail bo e formulario digital. 

UNDA Y CON POR ENTREGA E FORMULARIO 
DI PERSONAL 2018-2019 

DAO ta haci un peticion pa hinca e datonan den e for- 
mulario digital, segun e modelo stipula pa ley y manda 
nos esaki n’e e-mail adres 
arbeidsmarktonderzoekaruba@gmail.com . 

Den caso cu bo compania tin mas sucursal, DAO ta haci 
un peticion pa yena un formulario cu tur dato di traha- 
dor y pa indica cua trahador ta rouleer na bo sucursal- 
nan (trahador cu ta traha na diferente sucursal), dor di 
pone un strea (*) den kolom patras di e kolom No. riba 
e formulario digital. 

Tambe nos ta informa cu ta obligatorio pa yena tur 3 
modelo. 



Den caso cu no tin necesidad pa personal of necesidad 
pa personal pa cada proyecto specifico pa 2019, ta yena 
nihil riba modelo 1B y modelo 1C. 

DAO lo manda’bo via un e-mail un comprobante cu a 
ricibi bo formulario di Registro di Personal 2018-2019. 
Tene cuenta c’e comprobante di entrega no ta implica 
aprobacion d’e Registro di Personal 2018- 2019. 

DAO lo duna durante aña 2019 aprobacion of desapro- 
bacion d’e Registro di Personal 2018-2019. 

Tene na cuenta cu entrega d’e Registro di per- 
sonal 2018-2019 ta obligatorio den e periodo di 
15 di februari 2019 te cu 15 di april 2019. 

Companianan cu no ta cumpli cu entrega di e Registro 
di Personal den e periodo menciona como tambe esnan 
cu no a entrega esalci e aña anterior ta den incumpli- 
mento cu articulo 30 di e Ordenansa Laboral 2013. 
DAO pronto lo bay over pa tuma accion contra esaki- 
nan. 

E compania lo por ricibi un sancion administrativo di 
Ail. 5000,- pa no cumpli cu e obligacion di entrega e Reg- 
istro di Personal. Tene bon na cuenta cu den caso cu no 
yena e formulario di Registro di Personal corectamente, 
ta considera cu e compania ta den incumplimento. 

Pa companianan cu ta haci uzo di un intermediario 
(p.e. accountings- of adviesbureau) DAO kier recorda cu 
cumplimento di nos leynan laboral ta un obligacion di e 
dunador di trabou y no di e intermediario. 

Si tin mas pregunta tocante e Registro di Personal por 
tuma contacto cu sra. Louisetty Croes na 523-7722 of 
via email louisettycroes@aruba.govaw of c’un funcio- 
nario di Bureau Arbeidsmarktonderzoek na 523-7720. 

Trcmsformacion di Fundacion Parke Nacional 
Aruba a base di principio di bon gobernacion 



MINISTER di Desaroyo Teritorial, Infrastructura y 
Medio Ambiente Otmar Oduber, ta aplaudi e pasonan 
cu e awor yama: Hunta di Supervision di Fundacion 
Parlce Nacional (FPNA) a tuma p’asina transforma e or- 
ganisacion den un organisacion cu ta opera segun prin- 
cipionan di bon gobernacion. 

Diahuebs 31 di januari 2019 den presencia di Notario 
mr. Hilde Rodriguez-Taekema, como tambe anterior- 
mente conoci como Hunta Directiva di Parke Nacional, 
como tambe manager di parlce, a tuma lugar e transfor- 
macion y implementacion di principionan di bon gober- 
nacion pa loke ta statutonan di FPNA. 

Esalci despues di un tempo intenso y estrecho unda cu 
e personanan apunta por medio di Corte y lidera dor 
di ex- Gobernador sr, Freddy J. Refunjol, a haci un in- 
menso trabou p’asina poco poco transforma FPNA den 
un organisacion pa futuro, asina contribuyendo na sal- 
vagaurdia e sector medio ambiental di Aruba. 

Tin hopi trabou ainda pa haci y algun reto pa surpasa. 
Pero cu e Hunta di Supervision di FPNA y e statuto- 
nan cu ta basa riba principionan di bon gobernacion, 


lo eherce e trabounan y transforma e retonan den opor- 
tunidadnan. 

Actualmente FPNA cu sosten di Ministerio ta trahando 
hopi duro pa finalisa e trabounan pa lolce ta nos Parlce 
Marino. Enfocando riba e plan di maneho cu aworaki 
ta den forma conceptual, incorporando diferente vision 
pa actornan clave den nos comunidad. Tambe por men- 
ciona cu e siguiente paso lo t’e aspectonan di areanan 
candidato pa wordo proteha (19+ areanan). 

Asina poco poco conhuntamente cu Ministerio y e vi- 
sion di FPNA e sector di medio ambiente ta ricibi un 
plataforma igual na otro sectornan den nos comunidad. 

Palabra di elogio ta bay pa tur persona cu ta forma parti 
di e Hunta di Supervision di FPNA pa nan empeño, 
pa nan trabou, pa nan conseho y pa nan dedicacion pa 
transformacion di e organisacion aki den e organisacion 
di futuro. 

Ministerio ta bisa danki p’e confiansa na cada un per- 
sona cu a sinta cu Ministerio na mesa pa asina yega na 
un mihor organisacion pa Aruba. 

Capitlo 8 

Fuga di oro di Venezuela 

Kendenan ta tras di e companianan mixto 

SuayanaDro C A. 



UN di e companianan nobo ta Corporación Guayanaoro C. A., situa den 
e sector La Gran Prueba di E1 Callaoy crea na september di 2016. Su 
acta di fundacion ta cita decreto 2.165, publica den e Gazeta Oficial 
Extraordinaria di 30 di december di 2015, cu ta reserva pa Estado e 
actividadnan di exploracion y explotacion di oro y otro mineralnan. E 
companianan tin entre nan metanan “crea alianzanan strategico cu Es- 
tado” pa comparti tur e cadena di actividanan productivo cu ta wordo 
desaroya den e ‘veldnan di oro, coltany tur e mineralnan asocia na es- 
akinan, incluso e elementonan no inclui den e tabla periodico, cu por tin 
uzo strategicoy aplicacion tecnologico". 

Na cabes di Guayanaoro ta |ean Carlos Ranauro Guzmán, un empresa- 
rio di Tumeremo di 42 aña, kende tin un compania na Doral, Florida, 
yama Global Trade Metals Inc., crea na october di 2017 hunto cu An- 
twill |osé Salazar Zambrano, tambe di 42 aña, pero di ciudad Guayana, 
doño di negoshonan na Panamá. E mes ta biba na Miami. 

E otro socio di Guayanaoro ta Leonardo Santilli Garcfa, Zuliano di 48 
aña, kende ta aparece den e Hunta di Directiva di al menos seis com- 
pania situa na Florida, Merca. Tres di esakinan a wordo crea memey di 
aña 2016: Padale, LLC (Weston), Cosacoy 2377 Glendon LLC (ambos 
na e mesun adres den e bario di Sunrise). Su nomber tambe ta aparece 
den e Corporacion Empresarial Alimentos del Sur Sociedad Anónima, 
Ceassa, na Panamá. 

Guayanaoro tin un compania cu casi meusn nomber: Guayana Oro C. 
A crea na mei di 2017 dor di e comerciantenan: Naim |osé Donaihi 
Saade, di 3 I aña,y Zamier Safi Al Hussein. No ta casual cu nombernan 
di origen Sirio ta den e negoshi di metal precioso na Venezuela. Varios 
fuente consulta door di runrun-es ta afirma cu empresarionan di medio 
oriente ta na mando di e “compranan di oro” den varios pueblo minero. 
Na El Callao, por ehempel, nan ta mustra nan banderanan den nan ne- 
goshinan. 

E nomber di Al Hussein ya a wordo menciona antes den prensa. Na 
2011 el a wordo acusa door di Ministerio Publico di transporta 600 
liter di gasolin mientras cu e tabata biahando via Tumeremo, un di e 
pueblonan minero di Bolivar den e districto di Sifontes. 

Guayana Oro ta e unico di e companianan aki cu, segun acta di funda- 
cion, tin su sede pafo di e zona minero di zuid di Bolivar. 


E ta na e ciudad unda cu Donaihi Saade ta boibando: Upata, districto 
di Piar, situa entre Puerto Ordaz y Guasipati, conoci pa su actividad 
agropecuaria. 

Denter di e metanan di Guayana Oro tambe ta menciona decreto 2.165 
pa pone bon cla cu nan por cera aliansanan cu e Gobierno Venezolano 
pa explotacion di oroy, tambe, ta specifica e capacidad di e compleho 
(compania) pa haci estudio di exploracion di mineralnan. 

Otro di e companianan ta Inversiones El Guayare C. A., presidi pa Juan 
José Coraspe Carvajal, un general di brigada retira di Guardia Nacional, 
di 62 aña, converti den comerciante y biba den Los Teoues, estado 
Miranda, kende hunto cu su ruman homber Rafael Antonio Coraspe 
Carvajal, a funda e compania na 2009. 

E compania ta dedica na e explotacion di e minanan di oro di “aluvion 
y veta”, ademas di diamantey piedranan precioso, pasando pa e pro- 
cesamento y comercialisacion di oro y di tera di oro, como tambe e 
solicitud di concesionnan mineroy compra y benta di joyasy oro bruto, 
cu actividadnan manera construccion y huurmento di centronan com- 
ercial, segun e acta di fundacion. Monterrej Investors US, registra na 
Fort Lauderdale desde april di 2018. Eynan e ta asocia cu Gina Lorena 
Monterrey Rojas, di 41 aña, kende tambe ta biba den Los Teoues y 
tabata empleado di Instituto de Infraestructura Obras y Servicios del 
estado Miranda mientras Diosdado Cabello, actual presidente di Asam- 
blea Nacional constituyente y considera e no. 2 di Chavismo, tabata 
Gobernador di e entidad (2004-2008). 

E otro compania di Coraspe Carvajal ta e esun Panameño Polibol S. 
A., cu a wordo lanta na september di 2015 hunto u otro socionan di El 
Guayare: Gustavo Andrés Ochoa, kende a drenta e compania añanan 
despues cu Francisco Suárez. E tresnan aki tabata testigo di e forma 
con e capital social di e compania a crece cu 10.000 porciento durante 
2016. Den un asamblea na juni di e aña ey, esaki a pasa di I miyon pa 
15 miyon bolivar (25.423 USD, di acuerdo cu e cambio oficial e tempo 
ey). Dos luna despues, e suma a alcansa 100 miyon bolivar (I 55.280 
USD). 

E mas reciente di e companianan ta Inversiones La Camorra C. A., funda 
na februari di 2018 pa tres residente di estado Bolivar: juan Carlos Siso 
Berenguel, di 51 aña, Ramón EnriQue Franco Tovar, di 3 I ,y Ovidio Raul 
Pérez Betancourt, di 33 kende ta empleado di Corporación Eléctrica 
Nacional (Corpoelec) desde 2016 di acuerdo cu e informacion di Insti- 
tuto Venezolano de los Seguros Sociales (IVSS). 

E compania tin e mesun nomber di e antiguo planta procesador di Mi- 
nerven cu, segun informenan di prensa, a wordo reactiva e mesun aña ey 
y cu na juli ultimo a produci un bara di un poco mas di un kilo di peso. 
Denter di su metanan, La Camorra tin poni entre otro “peticion di conc- 
esionnan minero” te cu realisacion di “proyectonan di mineria ecologico, 
agropecuario, agricolay ambiental”,_y tur e actividadnan necesario pa e 

Sigui na pagina 15> 

explotacion, transformacion y industrialisacion 
di “oro, diamantey cualkier otro tipo di piedra 
precioso”, sea for di santo of otro material de- 
riva, di cualkier tipo, segun e acta di fundacion. 
No por a comproba si algun di nan socionnan 
tabatin empresanan den exterior. 

E nomber di e Barranouillero Alex Naim Saab 
Morán -investiga na Colombia pa labamento di 
placa y na Mexico pa haci pacto cu Gobierno 
Venezolanp pa benta di alimento (no nutritivo) 
di calidad abou cu prijsnan exagera - tambe ta 
vincula na e companianan mixto crea door di 
Gobierno di Maduro pa explotacion di oro. 

Di acuerdo cu un investigacionb publica pa 
e portal digital Armando.info, Saab Moran ta 
tras di e compania Turco Marijyns Proje Yatirim, 
cu na juli ultimo a uni na Minerven pa crea 
e compania mixto Sociedad Anonimo Mineria 
Binacional Turkia - Venezuela (Mibiturven), 
registra na Ministerio di Industriay Produccion 
Nacional y no na esun di Desaroyo Ecologico 
Minero. 

Un compania cu a cay den desgracia 
E armamento di companianan nobo di procesa 
oro den estado Bolivar no ta keda sin daño. 
Nan ta cay/ den e dinamico den e region di coy 
luga di e gruponan mafioso, segun a wordo de- 
nuncia door di Dipitado Américo de Grazia. 
Prome di november, 2018, Fiscal General des- 
igna di Asamblea Nacional constituy/ente, Tarek 
William Saab, di repente a anuncia cu a saca 
un orden di captura contra Eduardo EnriQue 
González Mejfas, un homber di 48 aña y/ama 
“el comandante El Tati”, propietario di e com- 
pania Molinos La Vanguardia, pa su supuesto 
vinculacion cu sacamentoy contrabanda di oro 
den estado Bolivar. E funcionario a sigura cu pa 
e operacionnan aki, Estado Venezolano a stop 
di ricibi 6 miyon dollar. 

A causa di e investigacionnan aki, Ministerio 
Publico tambe a pidi aresto di Eliginio Alfredo 
Benitez Mendoza, ex hefe di Oficina Nacional 
di Fiscalizacion y Inspeccion Minero, pa auto- 
risa González Mejias pa opera di forma ilegal 
e oro. Segun Saab, e doño di Molinos La Van- 
guardia tabata financia bandanan criminal cu 
tabata controla e minanan pa cumpra e canti- 
dad mas grandi di oro y comercialisacion pafo 
di e pais. 


E relacion di Saab cu e delincuentenan no ta 
casua. Den sector di Nacupay/ di El Callao, teri- 
torio unda cu Molinos La Vanguardia tabata, 
e megabanda Tren di Guayana, comanda Pha- 
nol Vladimir Sanclemente, conoci pa e apodo 
“Capitán", tabata opera. Tres dia despues cu el 
a caty den un supuesto enfrentamento cu Direc- 
cion di Inteligencia Militar na Rio Chico, estado 
Miranda, a ehecuta e orden contra e compania 
minero. 

Mineronan den e zona di Nacupay/, como tam- 
be fuentenan liga na e negoshi di oro kend- 
enan a pidi pa protege nan nomber, a sigura cu 
“Capitan” tabata bou orden di ex gobernador 
de Bolfvar, Francisco Rangel Gómez, kende 
despues di bandona e puesto a huy/ pa Mexico. 
De Grazia ta sigura cu e medida contra e 
compania tabata un “cobransa” pa destrona 
e berdadero doñonan, dos militar vincula cu e 
aparato represivo di Maduro cu a den forma 
straño a bandona nan cargo despues di dife- 
rente escandalo: General Gustavo González 
López, exdirector di Servicio Bolivariano di 
Inteligencia Nacional (Sebin), supuestamente 
expulsa na october 2018 pa morto di e con- 
cejal di “Primero Justicia” Fernando Albán den 
un di e edificionan di e institucion cu e tabata 
maneha; y General Antonio Benavides Torres, 
ex comandante general di Guardia Nacional, 
kende a wordo baha un dia despues cu un di 
e soldanan a los tiro “ouemarropa” contra e 
studiante Fabián Urbina durante un protesta 
antigobierno na 201 7. 

Contrario na e afirmacionnan di e fiscal im- 
poni door di asamblea nacional constituy/ente, 
Molinos La Vanguardia no tabata un compania 
desconoci pa Maduro. Dies luna atras, e tabata 
denter di su plannan di Mindeminer pa aumen- 
ta e produccion di oro. Na december, 2017, 
den e instalacionnan di e compania ey, a realisa 
un acta cataloga como “histórico" cu e presen- 
cia di Minister Vfctor Cano, kende den alianza 
cu Cavim, a entrega explosivonan na minero- 
nan pa explotacion aurifero subterráneo den 
23 area autorisa. Na e ocasion ey, el a recorda 
cu riba orden presidencial a firma 24 aliansa cu 
e mineria chikito. 

E hunta di directiva di La Vanguardia a cambia 
varios biaha desde cu el a wordo crea na 1996. 


NAIM JOSE OONAIHI SAADE V 2AMIER SAFI AL HUSSEIN BMb os 


V 1ft.S21.19S y V-18 8M.10B rtesped.vamen*©. con 
ormacón Fi»c*l Nro». V-18.521 195-5 y V18.8B2.108 


CAPITUIOI 

NOMBRE DOMICILIO. OBJETO Y DURACION 

PRIMERA; La sooedad » 1 » denomir.a GUAYANA ORO 

C A.. . ... 

SEGUNDA El dorrwcHlo.de 1» CQmpaAi;. ea Calte Monayas Cruca cor Ricaurt 

UpetB. Munvipto P»ar del E*»*do Bolivar. Pud encio estabiecer , ;. 
agenctas o r«prHS<mUcion»* •Cfeditadas #n cu»tqu.er lugar de ta repóbUca y/o «n 
el cMtenor. 8l a*l lo decklc la Aaambiea u ' 

.....[M«Jj..*. 

r objeto prlncipat y stn quo ollo signttiquc 
inAUele de euelos: proyoctos do dosarrollo 

llonal. c-itudio* do rentabllidad do proyoctoc ostudios ilu 
8 ta Uerra*, proyoctos dc sancamionto 
le eetructuras. y clabor.tctor-. de 
o de conformidid con lo cst.puiado 

o en Gaccta Extraordinaria Nro. 6.210. tlc tccha 

il5 y on aran de contribuir con ol dosarrolo 
la Nación, la tociedad podrá suscribir alianzas 
pormitldos y eetablocidos en 

p.rti, proco. producUvo., P»« a 

s para et aprovechamicnto del oro y 
ndiondo a las limitacioncs 
10 riuen la inatoria; asi como 
, comwclo * nn ino «HI .1 ™n»w» « 


I 



Den e ultimo cambio, ademas di Gonzalez 
Mejias, tabata figura como accionista Ricardo 
Augusto Forero Eliguera, kende ta na cabes di 
C.l. Promotora Minera Global S.A.S, Corp., cu 
sede na Fort Lauderdale, Florida, Mercay/ habri 
recientemente: augustus, 2018 
Den e grupo aki tambe ta Marianne Anais Pu- 
lido Briceño, di 36 aña y Wilfredo Antonio 
Vivas, di 48, ambos residente di El Callao. 
E ultimo aki tabata empleado di alcaldia di e 
municipio durante e maneho di Orlenia Scipio 
(2008-2013), di e partido Gobernante Partido 
Socialista Uni di Venezuela. E ultimo pa cumpra 
accionnan di e compania tabata Eduardo |osé 
Rivas, di 44 aña, residente di Unare, tambe na 
estado Bolfvar. 

E anuncio oficial di e orden di detencion con- 
tra e doño di Molinos La Vanguardia a sosode 
algun minuut prome cu e Presidente di Merca, 
Donald Trump, a firma un decreto pa impone 
pa prome bes sancionnan relaciona cu e sector 
di oro na Venezuela. E orden ehecutivo ta pro- 
hibi pa personanan Mericano of stranhero haci 
rtansaccionnan cu persona- of rednan complice 
di sectornan economico corupto di Venezuela. 


E consehero di siguridad nacional di Cas Blan- 
co, |ohn Boltom a declara cu e decision tabata 
un reaccion contra e “accionnan di e regimen 
di Maduro y e personanan asocial pa sakea e 
rikesa di Venezuela pa nan propio metanan 
corupto, degrada e infrastructura y areanan 
natural rond di Venezuela”. 

Trahando cu curason pa sirbi nos pais 

25 y 30 aña di Hubileo 
na Cuerpo Policial Aruba 


NA Centro di Husticia a tuma 
lugar entregamento di decreto 
gubernamental na coleganan Po- 
lis cu a cumpli 25 y 30 aña den 
nos organisacion policial. 
Comisario sra. Irma Gordon a 
haci entrega di e decreto guber- 
namental na 5 colega cu a cumpli 
25 aña y 1 colega cu a cumpli 30 
aña. E1 a gradici e coleganan p’e 
añanan cu nan a sirbi nos pais y 
pa Cuerpo Policial. 

Coleganan cu a cumpli 25 aña 
ta: Juan D. Gomes - Specialist 
BOE - Hoofdagent lste klasse; 
Rolando M. Heyliger - Special- 
ist Grenspolitie - Hoofdagent 
lse ldasse; Giovanni R. Croes 
- Barrioreggiseur District II - 
Hoofdagent lste ldasse; Julius 
A.M Geerman - Specialist CID - 
Hoofdagent lste ldasse; Richard 
A. Kramers - Coordinator Hon- 
den Unit - Onderinspecteur. 
Colega cu a cumpli 30 aña: An- 
thony R. Yearwood - Chef van 
Dienst District I -Onderin- 
specteur 

Na final di e dia sra. Gordon a 
gradici famianan pa sosten duna 
na nos coleganan p’asina nan 
por duna di nan banda pa sirbi 
nan pais. Sin e sosten y forsa di 
e famianan e trabou ald no ta- 
bata posibel mirando cu e trabao 
di Polis ta exigi hopi. 

Banco Central ta 
satisfecho cu maneho monetario 



DURANTE e reunion di dia 20 di 
december 2018, e Comite di Mane- 
ho Monetario (CMM) di Banco 
Central di Aruba (BCA) a dicidi pa 
mantene e porcentahe actual di e 
tasa di e “reserve requirement” na 
11,0 porciento y e “advance rate” 
na 1 porciento, despues di a evalua 
e datonan economico y monetario 
mas recien. 

E siguiente informacion y analisis a 
wordo considera pa yega n’e decision 
aki, basa riba data di october 2018. 

Reservanan internacional 

E reservanan internacional (incluy- 
endo e diferencia di revaluacion) 
di divisa total a nota un caida di 
Afl. 28,0 miyon den october 2018, 
cual t’e di dos contraccion registra 
consecutivamente. Compara cu de- 
cember 2017, e nivel di reservanan 
internacional di divisa a baha cu Afl. 
14,6 miyon (—0,9 porciento), aunke 
e reservanan oficial a registra un au- 
mento di Afl. 9,2 miyon (+0,6 por- 
ciento). 

Consecuentemente, e reservanan 
internacional y e reservanan ofi- 
cial a yega te na, respectivamente, 
Afl. 1.809,6 miyon y Afl. 1.658,4 
miyon na fin di october 2018. 

Desaroyonan den credito 

E crecemento di credito total dentro 
di e sector di banconan comercial a 
crece cu +2,4 porciento den october 
2018, compara cu december 2017. 

E desaroyo ald ta principalmente 
atribui na aumentonan den fiansa pa 


construccion di cas ( + 6,5 porciento) 
y na empresa ( + 1,7 porciento). 

Un caida di 9,5 porciento a wordo 
registra pa prestamonan personal, 
cual ta un componente di credito na 
consumidornan. 

Inflacion 

E indice di CPI a crece cu 4,2 por- 
ciento den october 2018, compara 
cu e luna corespondiente di e aña an- 
terior. Esaki a wordo principalmente 
causa dor di un tasa mas halto di 
BBO desde 1 di juli 2018 y dor di 
un aumento den e componentenan 
di transporte y cuminda. 

E promedio di inflacion a yega te 
na 2,7 porciento na october 2018. 
E promedio di inflacion ora exclui 
e componentenan di energia y cum- 
inda a yega na 1,4 porciento na oc- 
tober 2018. 


Turismo 

Durante e prome dies lunanan di 
2018, e desaroyo den e indicador- 
nan di turismo a registra crecemen- 
to, ya cu a nota un expansion den 
e cantidad di bishitantenan (+1,3 
porciento), anochinan permaneci 
( + 1,4 porciento), cantidad di turista 
crucero ( + 5,8 porciento) y entrada 
relata na turismo registra na banco- 
nan comercial ( + 9,7 porciento). 

Placa den circulacion 

E cantidad di placa den circulacion a 
registra un subida di Afl. 83,3 miyon 
te na Afl 4.323,2 miyon den october 
2018, compara cu december 2017. 

Esalci ta debi na un aumento den e 
activo domestico netto (+Afl. 71,8 
miyon) y den e reserva di divisa net- 
to (+ Afl. 11,5 miyon, excluyendo e 
diferencia di revaluacion). 

Mas detencion relaciona cu 
parada di Sunset na Noord 




CONTROLNAN Unidad Motorisa a sigi 
durante y despues di Sunset Parade riba co- 
remento bou influencia di alcohol primera- 
mente. 

A para mas o menos 150 auto y a pone e 
chofernan supla dor di e alcosensor manera 
ley ta stipula. 

Di e 150 nan 12 a surpasa 220 ug/1 y nan a 
wordo deteni y hiba warda pendiente di mas 
investigacion. 


Resultado Sunset Parade na Noord 

Diabierna e conocido y hopi gusta Sunset 
Parade a start pa exactamente 8:05 pm. 

Un parada cu a sa di crece aña pa aña. E ca- 
bez di e parada a yega pa 11:46 pm y e final 
a yega diasabra madruga 1:07 am 


Tabatin un total di 9 detencion a tuma lugar 
durante e parada. Aña pasa tabatin 0 deten- 
cion. 


OFFICIÉLE KOERSEN TEN OPZICHTE VAN DE ARUBAANSE FLORIN 


GELDIG OP 4 Feb, 2019 EN TOT NADER ORDER 


valuta 

aankoop van publiek 


verkoop aan 



bankpapier 

wissels, CHQ's 
reischeques en 
overboekingen 


publiek 

Ned. Antil. Gulden 

Per ANG 100 

ANG 

98.00 

100.00 

biljetten 100.20 

chq./overboeking 100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.34 

1.36 


1.38 

Zwitserse frank 
(per 100) 

CHF 

178.34 

179.06 


179.86 

Pond sterling 

GBP 

2.26 

2.31 


2.37 

Japanse yen 
(per 10.000) 

JPY 

160.64 

162.11 


163.74 

EURO 
(per 100) 

EUR 

202.04 

203.89 


205.93 

Deense kroon 
(per 100) 

DKK 

26.33 

27.05 


27.85 

Noorse kroon 
(per 100) 

NOK 

20.03 

20.75 


21.55 

Zweedse kroon 
(per 100) 

SEK 

18.60 

19.32 


20.12 

Parlamentario Setty Christi aans-Yarzagaray ta haya 
cu economia y finansa di nos pais ta mehorando 


BANCO Central a publica ultimo e raport cu ta dis- 
ponibel riba su website, ‘State of the Economy’ p’e 
prome 6 lunanan di aña 2018 te na unda cifranan ta 
disponibel p’e temporada aki. 

E raport di Banco Central ta indica cu economia a mus- 
tra señalnan di un poco mehoracion uzando e termino 
‘slightly’. E raport ta indica cu e mehoracion mas tanto 
ta bin dor di turismo cual ta logico, siendo turismo e 
pilar economico principal. 

Tambe e raport ta indica cu influencia positivo a bin 
tambe di parti di e consumidor cu a paga mas impuesto, 
na unda cu e compliance di impuesto tambe a haci cu e 
resultado ta mihor. 

Esaki, segun Parlamentario Setty Christiaans-Yarzagaray 
(MEP), ta riparabal n’e esfuersonan di Departamento di 
Impuesto ta bin ta haci riba cumplimento di pagonan 
den diferente forma cual tin su beneficionan tambe. 
Gobierno y su finansa ta depende di esaki y e economia 
tambe ta depende di esaki. 

E raport di Banco Central ta indica tambe cu tanto e 
confiansa di e consumidor como e confiansa di e mundo 
comercial, tog ainda no ta ful positivo. 

Esaki, segun e raport di Banco Central a wordo influen- 
cia dor di e.o. e anuncio di e Crisisheffing. Esaki a haci 
cu hende a bira mas cauteloso cu na su turno por causa 
of influencia e desaroyo di economia. 

Parlamentario Christiaans-Yarzagaray ta duna di conoce 
cu apesar cu Banco Central a reconoce cu tin un desar- 
oyo positivo, aunlce chikito, tog tabatin partinan nega- 
tivo. Pa motibo di esaki segun e Parlamentario, a yega 
e momento cu economicamente mester bin desicion of 
anuncionan concreto. 

E Parlamentario ta indica di ta lcere cu esaki ya ta bin 
ta sosode un poco caba, pero ainda falta su señalnan na 
unda cu e confiansa di e consumidor y e confiansa di e 
mundo comercial mester wordo reestableci p’asina eco- 
nomia haya su chens di draai mihor. 

E influencia den e parti turismo p’e prome 6 lunanan 
di 2018, apesar cu e mercado Venezolano ta cayendo, 
tog turismo a logra resultadonan positivo. E percepcion 
di e Parlamentario den esaki ta cu ainda Aruba ta keda 
hopu dependiente di e mercado Mericano cual e raport 
di Banco Central ta indica tambe. 


Practicamente 70% di nos mercado ta bin for di Noord 
America, pues entre Merca y Canada. Esaki, segun Par- 
lamentario Christiaans-Yarzagaray, ta haci nos turistica- 
mente, pero tambe economicamente vulnerabel miran- 
do cu nos ta dependiente di e mesun destinacionnan. 

Un otro influencia positivo den e mundo turistico na 
Aruba t’e otro destinacionnan den Caribe cu ainda ta 
recuperando nan forsanan di e efectonan hopi pisa di e 
horcan cu a sosode na final di 2017. Lamentablemente 
por bisa, cu esakinan ta bentahanan cu tin ora otro 
paisnan tin situacionnan dificil, Aruba como destina- 
cionnan por probecha di e situacion. Y esaki ta locual a 
sosode tambe na Aruba. 

Den e mundo hotelero tambe tin cifranan hopi positivo 
cu a wordo anuncia den e raport di Banco Central. 
Parlamentario Christiaans-Yarzagaray ta opina cu den e 
parti hotelero lo ta bon tambe pa traha bek riba un siste- 
ma di data mas completo, mirando e hecho cu AHATA 
ta basa nan informacion riba un grupo mas chikito cu 
informacionnan di antes pues ainda falta un bista gen- 
eral con e industria hotelero mes ta moviendo. 

Di parti di Gobierno, nan ta indica cu e entrada a subi 
debi mas tanto n’e compliance di impuesto cu a dre- 
cha y tambe e gastonan cu a baha un poco cu ta haci 
tambe cu e debe di Aruba tin un recuperacion minimal 
di -0.1% di debe na GDP. Esaki ta un desaroyo positvo 
pasobra e no ta un crecemento despues di hopi tempo. 

Parlamentario Setty Christiaans-Yarzagaray ta enfatisa 
tambe cu pa lolce ta trata debe di Aruba, señal cu di 
mehoracion aunke asina minimo, t’e prome stapnan en 
principio cu ta mustra pakico no solamente na Aruba 
por recobra e confiansa belc, pero tambe cu Hulanda 
lo por recobra e confiansa bek cu e Gobierno aki cu ta 
actuando serio y cu tur intencion pa drecha e situacion 
financiero economico di pais Aruba. 

“Naturalmente nos sa cu Gobierno actual no tin un aña 
y mei ainda den gobernacion. Pero nos lo wak e efecto 
di e señalnan aki ora cu cera 2018. E ora nos lo wak mi- 
hor e resultadonan tambe”, Parlamentario Setty Chris- 
tiaans-Yarzagaray a duna di conoce. 

Minister Besaril den combersacion cu Korpchef di Polis: 

# Arubahuis mester ta na altura di situacion social 
na Aruba pa yuda nos hendenan na Hulanda' 



DEN HAAG - Minister Plenipotenciario Guillfred 
Besaril a tene un reunion cu Korpchef di Polis Andrew 
Ho. Tambe presente tabata Nuris Dabian, coordinador 
di e departamento di Asunto Social na Arubahuis. Mes- 
cos cu tabata e reunion cu PG Van Dam akinan Min- 
ister Besaril a bolbe menciona e rol cu Arubahuis por 
hunga den e Social Crisis Plan. 

Korpchef Ho a indica cu hopi biaha polis ta cana tras di 
e echonan; na ora cu polis ta envolvi ya caba e problema 
a escala caba. Mester concentra riba e raiz di e problema 
y esaki ta unda cu e organisacionnan social mester duna 
nan contribucion. Sr. Ho a menciona cu Departamento 
di Asuntonan Social a indica cu tin 200 caso di e cat- 
egoria “red flag”, dus hopi urgente mes. 

Tambe sr. Ho a haci mencion di hopi casonan na Aruba 

cu personanan cu problemanan 

psicologico. 

Minister Besaril a bisa cu na Hulanda tambe tin hopi 
casonan asina bou di nos hendenan. Segun e mandatar- 
io bo mester mira Arubahuis como un “verlengstuk” di 
Aruba; persona cu tin problema social ta bay Hulanda. 
‘Pero unabes cu nan ta na madre patria nan ta enfrenta 
problema grandi cu diferente gemeente y instancianan 
na Hulanda. Nan ta acerca Arubahuis pa ayudo y sem- 
per nos ta dispuesto pa yuda unda nos por. P’esey ta 


importante pa Arubahuis ta na altura di e situacion na 
Aruba pa asina anticipa riba situacionnan cu nos por 
haya nos confronta cun’e,’ 
asina Minister Besaril a bisa. 

Un aspecto hopi importante cu a bin padilanti durante 
e combersacion ta e necesidad di 

profesional. Riba tur tereno mester di mas personal; por 
ehempel ayudo na victimanan 

(slachtofferhulp). Mester cuminsa identifica lcende nos 
tin como nos mesun hendenan. A papia riba kisas ta 
bon pa forma un grupo di trabao pa bin cu sugerenci- 
anan pa yega na protocol di cooperacion entre Aruba y 
Hulanda. Minister Besaril a ilustra un otro aspecto cu 
por yuda. Tin un trend na Hulanda cu hopi hende ta 
tuma un aña sabbatical di nan trabao. Kisas ta bon pa 
mira si por encurasha e profesionalnan alci pa bin Aruba 
y comparti nan experticio cu nos. 

Minister Besaril a gradici Korpscef Ho pa e reunion y a 

bisa e korpschef cu e por conta cu 

Arubahuis pa cualkier sosten cu KPA mester dje pa nan 

trabao na e bienestar social di nos 

comunidad. 

Nota pa redaccion: E potretnan ta cortesia di Cas di 
Aruba 

Minister Besaril a reuni cu PG Van Dam 
riba sosten Arubahuis pa Social Crisis Plan 



DEN HAAG - Minister Pleni- 
potenciario Guillfred Besaril a tene 
un reunion cu Procurador General 
mr. Alexander van Dam. Tambe pre- 
sente tabata Nuris Dabian, coordi- 
nador di e departamento di Asunto 
Social na Arubahuis. Meta principal 
di e combersacion ta pa mira unda 
Arubahuis por hunga un rol den e 
Social Crisis Plan pa loke ta toca e 
aspecto hudicial. 

Procurador General Van Dam a bisa 
bon cla cu lolce husticia mester dje 
cu hopi urgencia ta profesional fo- 
rensico pa duna e sosten necesario. 
Segun Van Dam esaki ta sumamente 
importante pa detecta e seriedad di 
un caso of di un melding. 

E Procurador General ta sigui bisa cu 
aunlce cu husticia tin un rol impor- 
tante den casonan social, ta e part- 
nernan riba tereno social ta esnan 
primordial pa tuma pasonan riba e 
tereno aki. 

Minister Besaril a bisa cu mirando 
cu Arubahuis tin bon relacion cu 
diferente gemeentenan y instanci- 
anan social na Hulanda, e ta kere cu 
Arubahuis por hunga un rol impor- 
tante pa e partnernan na Aruba. Di 
e manera aki e mandatario a bisa e 
Procurador General cu pa cualkier 
intermediacion e por acerca Aruba- 
huis. 

Despues di e combersacion Pro- 
curador General a invita Minis- 
ter Besaril pa un presentacion di e 
Veiligheidshuis Aruba. Alcinan e 


procces manager di Veiligheidshuis 
Aruba, drs. Bernice Schulte a duna 
splicacion di e kico e Veiligheidshuis 
ta haci y ken ta e partnernan den e 
proyecto aki. 

Pa duna un idea mas cla di 
Veiligheidshuis Aruba, sra. Schulte a 
presenta un video tocante e proyec- 
to. E video na un manera hopi simpel 
ta enfoca riba problemanan social. 
Proximamente e video aki lo keda 


presenta na e canalnan di television 
pa informa e comunidad. 

Minister Besaril a gradici Procura- 
dor General y su staf pa e reunion y 
tambe e compromiso haci pa traha 
hunto pa enfrenta e retonan social di 
nos comunidad. 

Nota pa redaccion: E potretnan ta 
cortesia di Cas di Aruba 

La Cabana Beach Resort & Casino Aruba 
tambe ta hunto cu Payroll Pro HRM 

DIARANSON, 30 januari, Payroll Pro 
HRM a bishita e team encarga cu Payroll Pro 
HRM na La Cabana Beach Resort & Casino 
Aruba pa hasi entrega di un certificado en 
conexion cu e 25 aniversario di Payrolll Pro 
HRM. Durante e bishita Payroll Pro HRM a 
hasi entrega di e certificado na e team con- 
sisti door di Marlyn de Oliveira, Frida Geer- 
man, Marc Anthony, Carine Cratz y Sudi 
Guda. 

La Cabana Beach Resort Sc Casino Aruba ta 
un di e hotelnan mas popular riba nos Isla 
y Payroll Pro HRM sigur ta contento y or- 
guyoso di por tin nan como cliente. 

Bert Vermaas, Director di VCC International 
cu ta distribuidor oficial di Payroll Pro HRM 
na Aruba, ta comenta “Nos ta gradici La 
Cabana Beach Resort & Casino Aruba pa e 
apoyo na nos software. Nos ta sigur conten- 
to di por tin un relacion profesional cu nan 
cu ta sumamente agradabel y nos ta spera di 
por sigui brinda nan nos apoyo pa hopi aña 
mas.” 




ir 1 OnLiN€ 


Facebook: 

www.facebook.com/awemainta 
Website: www.awemainta.com 
E-mail noticia@awemainta.com 











































Diamars, 5 Februari 2019 


AWEMainta 


23 


Wetlands of Bahianan ta brinda servicionan 
natural pa combati Cambio di Clima 


DIA 2 di Februari tawata dia mundial di bahianan 
(wetlands). Directie Natuur en Milieu (DNM) ta com- 
parti e tema mundial di e aña aki, cu ta enfatisa e rol im- 
portante di saliñanan/bahianan. Un saliña ta brinda un 
servicio natural pa e combatimento di cambio di clima. 

E momento a yega unda cu nos mester stop di desaroya 
na areanan clasifica como bahia/saliña of wetlands. E 
proceso aki ta stroba nan di funciona manera mester ta. 
E ta den nos man como hende pa contene e fenomeno 
di cambio di clima y duna un aporte na conservacion di 
e areanan ald. 

Reflehando riba e metanan mundial pa desaroyo sosteni- 
bel di Nationan Uni, Sustainable Development Goals 
(SDG’s), e tema di wetlands ta toca e golnan #sdg9 , 
#sdgl1 , #sdg!3 , #sdg!4 y #sdg!5 . 

Den un edicion anterior DNM a splica kico ta cambio 
di clima. E ta un realidad cu e clima na mundo ta cam- 
biando, temperatura ta subi, lama ta bira mas cayente, 
sneeuw y ijs ta smelt y nivelnan di lama ta subiendo den 
tempo record, desde tempo pre-industrial. 

Tin un cantidad significante di carbon dioxide, gas meth- 
ane y otro greenhouse gasses (GHG) den atmosfera cu 
ta consecuencia di actividadnan humano. Den cuadro 
di World Wetlands day ta pone enfasis ariba e servi- 
cio cu nan ta brinda nos naturalesa pa combati cambio 
di clima. Wetlands/saliñanan tin un rol significante pa 
stabilisa emision di gas (GHG). Asina frenanando e im- 
pacto di cambio di clima. 

Wetlands coastal (marino) por consisti di areanan di 
saliñanan, mangelnan, yerbanan di lama, rifnan di cor- 
al y tur esakinan ta funciona como absorbentenan di 
shocknan cu tin di haber cu desasternan natural. Nan 
ta yuda baha e intensidad di olanan asocial cu mal tem- 
po manera tsunami, asina brindando proteccion contra 
catastrofenan manera inundacionnan. 

Wetlands mas parti paden (no coastal) manera rooinan, 
pantanonan, lagoenan, areanan humedo ta funciona 



manera spons asina retene awa di yobida. Den tempo- 
radanan di secura ta yuda cunukeronan. Tur tipo di wet- 
lands/saliñanan tin un funcion ecologico y ta brinda un 
of mas servicio. P’esey ta bon pa proteha, conserva, uz’e 
na un manera sostenibel y no explota e areanan aki. 

Gobierno di Aruba conhuntamente cu Ministerio di Rui- 
mtelijke Ordening Infrastructuur en Milieu a introduci 
e Parke Marino cu ta consisti di cuatro area: lama conec- 
ta cu Parlce nacional Arikok, Sero Colorado incluyendo 
rifeilandjes Sanicolas, area di Santo Largo te cu Isla di 
Oro y area di rifnan di coral di Oranjestad haven. Di e 
cuatro areanan aki e ultimo tres nan ta cualifica como 
wetland. Asina por wak con Aruba tambe ta aportando 
na proteccion di areanan clasifica como wetlands. Asina 
tambe combatiendo efectonan di cambio di clima. 

Bon dia yen di alegriaaa! 

Scirbi pa Ruthy "Lady Ruth" Vrieswijk-Bergen 



BASHA Foundation, Maria Silva di Vibration PR y 
demas miembronan den e comision, a organisa e prome 
anochi di poesia conoci como “Poetry Night” p’e aña 
2019. E localidad, unda antes Tony Romas tabata 
situa, a resulta perfecto cu dushi ambiente. 

Hopi tabata e artistanan Poeta, Escritor y Cantante cu 
a acudi, aunke nos ta custumbra cu hopi mas. 

E grupo a comparti cu otronan sentimentonan poetico 
den palabranan bunita cu ta conmovi y inspira. Taba- 
tin un cantante tambe e biaha aki, un hoben talentoso, 
cu a canta un bunita cancion na Ingles. Tabatin un 
musico, Camilo, lcende a toca saxofoon. 

Demas presente a recita un of mas poema di curason. 
Como “Grandma Poet” Lady Ruth a recita dos poema, 
un na Papiamento y un na Ingles, despues di a canta su 
cancion pa desea tur presente un Bon Aña, su letranan 
simpel di curason riba melodia conoci. Hopi di e ar- 
tistanan Poeta a desea otro ainda un Bon Aña, riba e 
penultimo dia di e prome luna di e aña nobo aki. 

Caranan conoci manera Kinshasha, Myrzah, Luis, 
Anuar, Olga, Beach Lama, Efraim Odor, Maria Silva, 
Elton, Victoria y Yakari Gabriel. Otronan cu Lady Ruth 
ta corda cara y curazon, pero sa lubida e nombernan. 
Nos a haña falta di Henry Dabian. 

Algun cu a debuta e biaha aki cu nan poema a briya y 
conkista e curazonnan di tur presente. 


Ta hopi trabao pa hinka un anochi asina dushi y exito- 
so den otro y ta pesey, segun nos a comprende, lo tene 
e “Poetry Nights” nan aki un luna si, un luna no, un 
luna si, un luna no, etc.... 

Lo sigui varia di lugar y semper ta purba cubri e isla 
den tur skina, tambe pariba di brug den curazon di 
San Nicolas. Nos Calypso King di Poetry Night Beach 
Lama a comparti un parti di su cancion, su propio in- 
spiracion cu nos durante e anochi unico y fabuloso aki. 
Beach a fungi tambe como e maestro di ceremonia y 
manera ta su custumber a haci un bon trabao. 

Ta custumber cu e Poetanan ta expresa nan mes den 
nan idioma di escogencia y asina por a scucha poeman- 
an na Spaño, Ingles y Papiamento. 

Nos presentacion tabata directamente despues di e pa- 
labranan inspira di Beach Lama, pues, ful na cuminsa- 
mento y nos a haña e simpatico y bunita hoben Victo- 
ria pa tene nos paraplu e biaha aki. Ta conoci cu Lady 
Ruth , alias “Grandma Poet” ta hiba un paraplu na tur 
Poetry Night, como parti di su decoracion pa simbolisa 
e jobidanan di bendicion riba cada un presente. 

Tabatin tambe varios turista presente, kendenan tambe 
a goza di cada presentacion. Despues di nos presenta- 
cion, nos a disfruta di un glas di biña Merlot pa sigui 
celebra e prome exitoso Anochi di Poesia organisa pa 
Basha Poundation - 

E localidad ta conoci pa su bon cerbesnan, pero nos 
ta amante di biña cora. Nan servicio tabata excelente. 
Ban spera cu mas hobennan talentoso cu ta gusta ex- 
presa nan mes riba nan celular of riba papel, bin pres- 
encia y participa n’e siguiente “Poetry Night” na luna 
di maart benidero. E lugar y ora lo wordo anuncia 
despues. Bo no ta para bo so, bo no ta unico cu sa pasa 
den situacionnan amoroso of doloroso - corda cu solo 
ta sali tur dia di nobo cu bunita oportunidad nobo pa 
sigui padilanti. 

Nos ta siña di nos experiencianan cu ta bira lesnan pa 
nos mes y pa otro. 




Cada un di nos tin un artista den nos, un cantante, un 
poeta, un bailado, un musico, un actor etc. pero no ta 
tur hende ta tribi bay publico cu nan talento y esaki- 
nan sa lceda scondi. Sintibo liber den libertad di expre- 
sion e aña aki y cuminsa scirbi un crenchi. 

Tribi comparti bo pensamentonan expresa riba papel 
cu otronan, t’asina nos por sigui inspira y scucha otro. 

Lady Ruth ta haci esaki ya caba for di su 16 aña di 
edad. Y te ainda e ta scirbiendo. Corda cu nunca ta laat 
pa cuminsa scirbi. Danki pa lesa nos relato di e siman 
alci. Pasa un dushi y bon dia yen di alegria! 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com XTI www.facebook.com/awemainta 583-1400 i 583-1444 

^ 1 \JV.i 


- - 

ARUBA Softball Bond contento di mira e iniciativa 
di Estefano Croes y staff compaña pa Bonds Coach 
Luis Pires pa cu Sta Cruz. For di december a haci na 
dos ocasion un workshop p’asina midi e interes y re- 
cruit atletanan hoben femenino p’e deporte di softball. 
Cu orguyo mester menciona cu hunto Rockets Organ- 
isationa logra alrededor di 27 atleta entre edad di 10 
y 16 aña, kendenan ta acudiendo 3 bes pa siman na 
entrenamento. 

Tur diamars y diahuebs di 5.30 pa 6.30pm y diasa- 
bra di 4 pa 6pm riba veld di Rockets na Sta Cruz. 
Tur atleta femenino di e edad aki cu kier train y siña 
hunga softball por tuma contacto libremente cu Nach- 
ma Kock na 594-3202 of Milly Kock na 594-3202 pa 
mas informacion. Constantemente tin un grupo di 27 
atleta hoben cual ta dunando un bon indicacion pa cu 
campeonato 2019 di cual ASB lo bay enfoca mas riba 
edadnan mas hoben den categoria femenino. 



ASB sa cu San Nicolas tin tremendo movecion cu Car- 
melita y su staff, mientras na Noord tambe tin un can- 
tidad di hoben practicando cu Ilaysa y Ilajay mientras 
tanto cu Fano Croes hunto cu su staff ta desaroyando 
area di Sta Cruz den categpria U16. 

Tur atleta femenino cu kier hunga softball dea area di 
Piedra Plat, te Balashi of Sabana Grandi, Papilo, Mor- 
genster, Sta Cruz mes di pariba te pabou por yama 
libremente pa join e organisacion. Desaroyo ta parti 
importante y despues di hopi aña Sta Cruz ta na turno 
y pronto lo mira e atletanan nobo den 2019 den acion. 
Exito. 

Parlamentario Sue-Ann Ras: 

Campaña di Famia Planea ta yuda educa 
riba salud sexual via un wega interesante 


DIAHUEBS ultimo, Parlamentario Sue-Ann Ras 
(MEP), tabata presente n’e lansamento di e campaña 
Ami ta Dicidi di Famia Planea Aruba. E lansamento ta- 
bata den un forma masha interactivo y educativo, den 
cuadro di temporada di Carnaval 65. Remarcabel ta cu 
e programa aki ta completamente relaciona cu e meta- 
nan sostenibel. E video di e jingle a ilustra un compila- 
cion di artista hoben, unda a scoge diferente generacion. 
A opta pa scoge e ritmo di soca, cu elemento urbano, pa 
yega mas n’e hobennan. Un balor agrega n’esaki ta, 
cu lo adapt’e despues di e tempoarada di Carnaval, p’e 
sigui uz’e durante henter aña. 

IMPORTANCIA DI EDUCACION 
DI SALUD SEXUAL 

E topico salud sexual cerca nos hobennan ta keda uno 
primordial y actual. Salud Sexual mester ta incorpora 
den nos curiculo nacional, unda ta educa e mucha- y 
hobennan na un forma responsabel y educativo kico tur 
salud sexual ta encera. 

“Ta bon pa enfatisa y aclarea cu salud sexual no sola- 
mente tin di haber cu e acto sexual, sino cu e ta rep- 
resenta generacion di e deseo-, sintimento-, fantasia- y 
emocionnan, di cual ta conduci na cierto comportacion. 

Pues e desaroyo di un identidad sexual, cu ta permiti e 
hobennan reconoce y actua debidamente riba e topico 
alci, specialmente si nos tuma na consideracion cu e top- 
ico aki no ta uno cu mayor ta sinti nan comodo pa papia 
di dje”, Sue Ann Ras a expresa. 

Pubertad y desaroyo sexual ta etapa di cambio constan- 
te, unda e deseo y e impulsonan sexual ta domina un 
parti racional, cu no ta completamente desaroya. 

Segun Sue Ann Ras: “P’esey haya un bon educacion sex- 
ual ta sumo importante, no solamente riba corto plazo, 
pues p’e adolescente supera sin risico su etapanan di 
maduracion fisico y psikico, sino tambe pa establece e 
comportacion sexual, cu e lo tin ora e bira adulto. No 
mester lubida cu durante adolescencia, e hoben ta ex- 
poni na riesgo cu e mester evita, mediante e medidanan 
preventivo.” 



WEGA INTERACTIVO 

Na un forma dinamico e invitadonan a forma dos grupo 
pa experiencia un parti chikito di e wega di mesa hu- 
mano (human board game). E wega ta varia di pregunta 
habri, cera y debate relaciona cu educacion di salud sex- 
ual cu varios topico actual. 

Un setup completo cu dj y sonido lo bay e scolnan, di 
cual e compania Swing Master ta completamente en- 
carga, como parti di nan aporte na educacion di nos 
hobennan. 

Lo tin varios sorpresa p’e hobennan cu forma parti di e 
“human board game” cu lo ta disponibel p’e scolnan cu 
ta desea. 


Sue Ann Ras ta felicita henter e team dinamico di Famia 
Planea Aruba y tur cu a brinda nan cooperacion y con- 
tribucion pa traha cu nos hobennan cu pasion y dedi- 
cacion y ta haci un apelacion n’e scolnan, specialmente 
secundario, pa reserva nan bishita di e programa inter- 
activo wega di mesa humano. 

Nagico un biaha mas ta patrocinado 
orguyoso den carnaval 65 


NAGICO e aña aki atrobe ta un di e 
patrocinado principal di varios grupo 
y bandanan durante di e temporada di 
Carnaval 2019. Cu un asociacion cu Em- 
pire Carnival Group, Buleria, Le Groove, 
y tambe Tsunami pa asina por engran- 
dece nos Carnaval pa por sigui desaroya 
y innova den un parade mahestuoso. 
Compartiendo un ambiente di Carnaval 
hunto cu tur carnavalista y publico cu ta 
aprecia y disfruta di tur actividad na ca- 
minda. 

Durante di Carnaval 65, Nagico ta sigui 
cu e campaña di ‘Cambia, Spaar, y Gana’. 
Caminda cu bo ta cambia bo seguro pa 
Nagico y Spaar 15% of mas. Pa cambia 
cu Nagico bo simplemente mester man- 
da copia di polisa existente, copia di ri- 
jbewijs na 5923378 y den menos di 2 dia 
lo ricibi un oferta. 

Nagico como un compania di seguro pop- 
ular na Aruba, e prome compania cu a 
introduci in-house Road pa duna asisten- 
cia banda di caminda na tur nos cliente 
y alabes na personanan cu no ta nos cli- 
ente ainda. Kier a recorda na tur persona 
cu nos servicio di Road Service ta activo 
24/7, na cualkier momento, na cualkier 
ora pa yuda durante di e.o; Accidente, 
Flat tire, Loclc yabi den auto, Auto no 
kier start, Falta di gasolin, Towing, Jump- 
start etc. Pa cualkier emergencia contact 
Road Service na 191 y tambe durante di 
e periodo di Carnaval. Alabes nos lcier a 
conscientisa e publico completo pa haci 
uzo di un #AmigoDidi durante e tempo- 
rada di Carnaval 65. 

E deseo ta bai na tur persona pa pasa un 
Carnaval sano y salvo. Percura pa nos 
muchanan ta proteha den tur momento, 
y no lubida ariba Amigo Didi. 

THE WISDOM COACH b, Gadi Kock 

CURSO: LOS E PODER DEN BO! 


TWC bou guia di Gar- 
denia (Gadi) Kock, MA 
Psycholoog Spiritual, ta 
organisa un curso experi- 
mental di un duracion di 
9 siman cu ta yama “Los e 
Poder den Bo” (Unleashing 
the Power Within). Den e 
curso aki bo ta siña comu- 
nica di un forma mas con- 
sciente y efectivo. Bo lo ricibi feedback dicon cierto acti- 
tud den bo bida ta traha y cierto no. Y na mes momento 
siña aplica cierto ley nan spiritual, entre otro E Ley di 
Atraccion, E ley di Habito, y E Ley di Relacion. Tur 
esaki lo contribui pa bo bida flui mas suave y pa bo ta 
mas feliz! Y lcen no ta desea esey? 

E curso aki ta pa bo, si: 

Bo ta tuma comentario, comentario di otro of cierto 
evento nan personal 

Bo ta cuida tur otro hende y nunca tin tempo pa bo mes 
Bo ta lceda atrae hende cu gusta “drama” of ta abuso 
verbal, emocional y/of fisico 

Bo ta wordo “getrigger” lihe y ta cla pa zundra/rabia 
B tin e tendencia di culpa otro pa bo desafio nan 
Bo ta sinti un falta di coneccion, falta di posibilidad of 
oportunidad 

Bo ta sinti bo mes stressed out constantemente of bo tin 
e tendencia di sconde esaki tras di comportacion auto- 
destructivo 



E curso alci lo beneficia bo di keda central bou di 
tur circunstancia; tuma responsabilidad person- 
al; tuma encargo di bo bida; siña relax atraves di co- 
municacion y encuentro nan; tin mas confiansa y 
tuma belc bo poder; y reconecta cu bo Ser Autentico. 

E curso ta pa un minimo di 6 y maximo di 12 partici- 
pante; lo tuma luga tur dialuna di 3 -5pm pa 9 siman 
consecutivo. Despues di completacion bo lo ricibi un 
certificado. Tur material pa e curso lo wordo duna. 


Luga : Centro 
QuiVit Ing. Roland 
H. Lacle 5 (former 
Hospitaalstraat 5/ 
next to SABA) 

Fecha : DIALU- 
NA Feb. 4th,l lth, 

18th, 25th /March 
4th, llth, 18th, 

25th/ April lst. 

Inversion: Curso Completo AWG 1125,- 
Idioma : Papiamento/ Ingles ta opcional 



www.thewisdomcoach.net 

gadi@thewisdomcoach.net 
fb.me/TheWisdomCoach 
Mobile: 297-746 5704 
gadikock@yahoo.com 



h Noticia 


Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Auto a baha caminda y dal den un pida 
beton, lagando un pareha herida 



DIADOMINGO madruga Polis y ambu- 
lance a bay den e bocht di ex veld di Nacio- 
nal, pa un accidente cu hende herida. 

Na yegada di Polis ta topa un Nissan 
Fuga color preto, totalmente destrui di- 
lanti. Den e auto tabatin un pareha. 
Segun nos a compronde, e auto tabata bay- 
endo direccion panort, y dado momento a 
perde control bahando caminda cu velocidad 
halto. 

E ta dal contra un beton cu ta parti di un 
sistena di riool, y despues ta bay para bek 
mey-mey caminda. Un impacto hopi duro 
mes. Ambos persona cu tabata den e Nissan 
Fuga a wordo transporta pa hospital. 

Korte na Rotterdam a kondená dos tipo 
na 24 aña pa asesinato di Kurasoleño 



WILLEMSTAD. Un total di 24 
aña di kastigu di prison - 10 aña 
plus 14 aña - pasobra e dos Kura- 
soleñonan a pega pleitu ku un otro 
kompatriota den un shap na Rot- 
terdam i despues ku e viktima a sali 
for di e shap, nan a konfronté, tir’é 
mata di frente. 

E viktima a purba kore bai skonde 
den un negoshi di lilcor pero e heri- 
danan tabata demasiado grave. Ela 
muri meimei di bari di alkohól. 
e Kurasoleño den un shap Beijer- 
landsestraat na Rotterdam. 

E pistolero djabierne ultimo a keda 
kondená na 14 aña di kastigu i su 
kompinchi a haña 10 aña di kastigu 
di prizon. Nan ta será den Penitenti- 
aire Inrichting Rijnmond na Hoogv- 
liet, Rotterdam. 

Dos siman pasá korte a trata e kaso 
riba su mérito kaminda fiskal a pidi 
wes pa kondená e asesino Kurasole- 
ño na 20 aña di kastigu di prison 
pero wes a haña ku esei ta kastigu di 
prison pa asesinato premeditá. Den 
e lcaso aki no por papia di asesinato 
premeditá. 

E viktima i dos otro Kurasoleño a 
topa otro den un shap i ora e vik- 
tima a sali bai, e duo a sali su tras i 
na kaminda nan a lcue tene pa listra 
si e tabatin arma. 

Ora nan a konstatá esei, e kómplise 
dje pistolero a duné un arma ku kual 
ela mata su kompatriota a pesar ku 
esaki a logra lastra drenta den un 
likoreria. 

Wes a apsolvé e asesino di asesinato 


i a kondená pa matamentu pa kual 
ela haña 14 aña di kastigu di prison 
i su kómplise a haña 10 aña di kas- 
tigu. 

E kaso lcu wes mester a disidi tabata 
basikamente ku si tabata asesinato 
(premeditá) of leshon lcu a lcousa 
morto loke no ta premeditá. 

Wes a haña ku no tabata asesina- 
to (moord) ounlce kue kaso tabata 
‘kiele-kiele’ pa bira asesinato. 

Fiskal a pidi hopi kastigu pa e lcórn- 
plise pasobra ela lcoperá konsiente- 
mente armando e arma i base pa e 
pistolero lcu tabatin e viktima wantá. 
E abogado defensor a pidi pa apsolvé 
su ldiente di kulpa pasobra ela aktua 
den un momento emoshonal i no a 
tira e viktima mesora riba kaya pero 
den e likoreria. 

Kiko ela bai hasi den e likoreria no a 
sali na kla. 


E tribunal a sinta skucha tur argu- 
mento pro i lcontra lcu pasenshi pa 
finalmente disidi ku e pistolero ta 
haña 14 di kastigu i su kómplise ta 
haña 10 aña. 

Lolce a sera e kaso ta e grabashon- 
nan ku tabatin di kámera riba kaya 
lcu awor ta demosrando nan utilidat 
enormemente. 

E pistolero a usa un pistol Walther 
PPK, kaliber 7.65mm ku e tabatin 
ilegalmente. 

E tribunal a chék ku Ministerio Pub- 
lilco na Korsou i e pistolero tin un 
krimen riba su karchi di kastigu pa 
uso di arma di kandela. 

Ademas e tabata huma yerba inten- 
sivamente. 

Un señora ku di parti dje viktima a 
bin entregá e gastunan di entiero a 
demanda € 7.897,-. 

E tribunal a bai di akuerdo pa paga 
e señora. 

Polis ta buska 
sospechoso di 
# ploft # kraak 


Gobiérnu ta trahando 
riba puntonan di 
preokupashon di SITEK 



WILLEMSTAD. Rba ordu di Ministerio 
Publiko Polis ta pidi buskeda di e sospechoso 
Xiorendly Francisco Favier Jeandor, mihó ko- 
nosi lcomo “Xioren” nasé na Kórsou di 27 
aña di edat i ta biba na Jan Kok. 

Xiorendly ta wórdu buská komo sospechoso 
di a kometé e siguiente krimennan: 

- Eksploshon; 

- Destrukshon; 

- Ladronisia bou di sirkumstansianan pisá; 

- Intento di ladronisia bou di sirkumstansi- 
anan pisá loke tradusi na Papiamentu kris- 
tian ta nifika ‘plofkraak’ di ATM. 

Polis ta supliká tur hende ku por duna kualke 
informashon tokante di Xiorendly pa tuma 
kontakto ku polis na e number di telefón 
917 óf na e number anónimo 108. 


Websiter 

* www.awemamta.com 


pn Facebook: 

M.I www. facebook. com/awemainta 

Winkf. 

■SB noticia@awemainta.com 

Mainta 

W 583-1400 583-1444 

#lonline 


WILLEMSTAD. Riba djarason 30 di yanuari ultimo, Konseho 
di Minister a reuni ku Direktiva di SITEK. A palabrá lcu Minister 
enkargá ku e kartera di Enseñansa, sra. M. Alcalá-Wallé ta sinta 
djarasón mes lcu e servisio di skolnan Publiko (D.O.S.) pa haña 
un bista konkreto di e Plan di Limpiesa i ta komuniká esaki bék 
lcu SITEK asina e tin e informashon. 

Tambe Minister M. Alcalá-Wallé a haña e petishon di Konseho 
di Minister pa laga hasi un kalkulashon di e kostonan a base di 
e petishon di 30 di yanuari ultimo di SITEK tokante e Plan di 
Limpiesa ku SITEK ta proponé. 

Minister a sinta mesun djarason ku e Ministerio di Enseñansa, 
Siensia, Kultura i Deporte (ESKD) i nan ta trahando duru riba e 
petishonnan di SITEK. 

Djabiérne 1 di februari 2019, SITEK a akshoná na edifisio di 
Ministerio di Enseñansa peero pa motibu di e inkietut bou di 
trahadornan okashoná pa e manifestantenan di SITEK, a tuma e 
desishon pa sera e servisio 12 or mérdia. 

Apesar di esaki, empleadonan publiko a mustra nan kompromi- 
so ku komunidat i e trabounan a kontinuá riba djasabra 2 di 
februari 2019 pa dentro di poko Minister M. Alcalá-Wallé tin e 
informashon tantu pa Konseho di Minister komo pa e Direktiva 
di SITEK. 

Areglo pa Dosente 
A bai B no ta kla ainda 


WILLEMSTAD. Pa lolcual ta trata e petishon di e lcaso dosen- 
te A bai B, esaki no a keda lda ahinda. 

E ta lcetu bai den tratamentu den e aparato gubernamental. Min- 
isterio di ESKD ta trahando di forma diligente riba dje i asina 
Minister M. Alcalá-Wallé tin e informashon basá riba e desishon 
di Konseho di Minister, ta komuniká esaki ku Direktiva di SI- 
TEK. 

Pa lokual ta trata e otro puntonan di preokupashon ku Direktiva 
di SITEK a trese dilanti tokante e ‘Konbenio di Enseñansa’ Min- 
isterio di ESKD ta trahando riba un skema di realisashon nobo. 
Asina e Ministerio tin esaki lda, ta komuniká ku Direktiva di SI- 
TEK. Direktiva di SITEK a keda poné na altura di esaki dor di 
Minister Marilyn Alcalá-Wallé. 

Minister Jesus-Leito a topa 
kolega Minister di Hulanda 



WILLEM STAD - Minister Jesus-Leito a topa Min- 
ister di Enseñansa di Hulanda, Sra. Ingrid van En- 
gelshoven, huntu ku Minister di Enseñansa di Korsou 
Minister Alcala Walle. 

Esaki den lcuadro di nos sentro di siudat komo herensha 
lcu balor mundial pa UNESCO i tambe un responsabili- 
dat di Korsou i Hulanda. 

Durante di e enkuentro aki, Minister Jesus-Leito a duna 
un presentashon amplio tokante Willemstad su plan- 
nan riba e tereno menshoná, espeshalmente e parti di 


nos patrimonio. (Werelderfgoed). 

Kórsou tin un pasado ku ta parti di su futuro. Esaki ta 
nos sentro di suidat ku tin un balor unilco i lcu for di 
aña 1997 riba lista di UNESCO komo patrimonio di 
nivel mundial. Nos sentro di suidat tin un arkitektura 
europeo adaptá na nos wer den Karibe. 

Algun ehémpel di esaki ta e galeria lcu ta pone dilanti di 
edifisionan pa wanta kayente. 

Tambe nos tin un espasio publiko ku ta krea pa nos lcul- 
tura di kana i topa otro. 

Periodismo na Kórsou 


WILLEMSTAD - Periodismo na Korsou, manera tur 
hende sa tin su ángulonan bastante difisil lcuné, paso- 
bra pa kuminsá nos ta un komunidat chikitu, kaminda 
práktikamente tur hende konosé otro i den sierto sen- 
tido hasta ta dependé di otro. 

Kualke opservashon kritiko of relato den prensa por mi- 
shi dirékt lcu un bon lconosi, amigu of famia! No papia 
mes di partidonan politiko, di empresanan komersial i 
instansianan di gobiérnu lcu kada un por lceda afektá lcu 
informashon ku no ta kumbini nan, pero si ta bérdat i 
ta nesesario pa publiko ta na altura di dje. 

Informashonnan por ehémpel tokante nos salu i neta- 
mente den e kuadro ei kalidat di produktonan ku ta 
lceda lansá riba merkado, e nesesidat di lcuida nos me- 
dioambiente i naturalesa, pero tambe desishon i medi- 
danan di gobiérnu ku ta influensiá e situashon finan- 
siero ekonómiko di e suidadano individual i pueblo en 
general. 

Pues, tin tur motibu pa ferwagt lcu esunnan ku ta pe- 
riodista, hasi e trabou ku sinseridat, di un forma inde- 
pendiente i profeshonal. Ningun momento so no por 
konsider’é normal, ni aseptabel, ku un periodista ta 
opiná i alctua segun e ta risibi benefisionan personal i 
of finansiero, of fabornan lukrativo, pasobra esei lo kon- 
dusi na sirkunstansianan sumamente robes i lcomple- 
tamente inhustu den Kórsou. Periodistanan korupto i 
manipuladó por hasi un daño inmensamente grandi na 
nos komunidat. 

Organisashonnan manera UNESCO i Transparancy In- 
ternational a yega di tira un lus riba periodismo na Kór- 
sou durante añanan 2013 i 2016, konlduyendo ku pe- 
riodismo na Kórsou no ta na un nivel aseptabel. Ambos 
organisashon na final a lansa algun rekomendashon pa 
yega na e kambionan nesesario pa mehorá periodismo 
lcomo un kondishon determinante den funshonamentu 
di nos demolu'asia. 

Hecho ta lcu e komunidat kurasoleño pa gran parti ta 
konektá na e kultura di miedu, pero esei atrobe ta dirékt 


ganchá na e kultura di represaya. No opstante tur e pun- 
tonan delikado ariba menshoná ami Erwin Raphaéla i 
otronan a tuma e desishon pa hunga un papel aktivo 
den prensa, pasobra nos lce aportá na un mihó Kórsou 
ku nos a bin haña. Ami tambe ta konvensi ku den pren- 
sa ta e kaminda pa yuda konsientisá, informá i stimulá 
pa yuda krea un mihó Kórsou. 

Prensa i of periodismo pa ami ta nada otro sino e in- 
strumento pa hasi e trabou di transformashon. Infor- 
mashon ku sali for di prensa mester ta veridiko (korekto 
i konfiabel) di manera lcu e publiko por konfi’é. Ademas 
di periodismo mi ke duna balor i importansia na BARIO 
lcomo un punto di enfoke hopi importante pa progreso 
i adelanto di nos Kórsou. Saliendo fo’i lokenan mi a 
menshoná ta relceri segun mi un aktitut kritiko, slcérpi i 
tambe hustu. 

Hasi pregunta komo periodista na politikonan, na gober- 
nantenan of na kualke profeshonal importante den nos 
komunidat mester tin e propósito pa trese klaridat i óf 
informe relevante pa pueblo por tene lcuenta kuné. Sea 
si ta pa buena marcha di nos salu, pa resolvé konflilc- 
tonan ku surgi, pa splika e impakto di lei of medidanan 
ku gobiérnu introdusi, e informashon mester ta kla i 
korekto! Komo tal no por sinta laga e gobernante lcu 
ta suponé di duna kontesta dal bai numa i hisa kualke 
informashon benta den laira. 

Na Kórsou nos tur mester kustumbrá i aseptá lcu no por 
mara komportashon i of aktitut di periodista na koló 
politiko, na interes personal of otro benefisio lcu no ta 
di e lcaralcter di interes general. Kórsou ldaramente ta 
pasando momentonan difisil ku un ekonomia lcu a kai 
totalmente den otro, desempleo a subi enormemente, 
kriminalidat ta asotando nos pueblo di tur banda, sirkun- 
stansianan problemátiko originá den paisnan bisiña ta 
afektando nos tambe. 

Netamente den e situashon menshoná, pueblo i tur e 
aktornan konserni mester sa kiko ta pasando pa por ak- 
tua di un forma responsabel i ta netamente den e lcuadro 
aki e trabou di periodistanan ta asina relevante. 

ora 




'?u*t€n<iC 'ytywie @ne*H4fauf 



& @nema£&uf, 


"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por steuns di loke Señor ta hasi" 

Conforme boluntad di Señor nos ta anuncia fayeci- 
mento di nos difunto stima: 



Adelita Paesch-Geerman 

Cariñosamente jama "Aida" 

*06-08-1954 -t02-02-2019 

Acto di entiero lo wordo anuncia despues 


Gradicimento 



Rafaél Yicenthus Siliee 

"Big Boss" 

Famia Siliee y Adonis kier a gradici tur demas famia y 
amistadnan cu a duna nos consuelo y sosten durante 
dianan dificil cu fayecimento di nos tata stima Rafaél Siliee. 
Un danki tambe ta bai pa Iglesia Emmanuel y N.L.T. 


Korsou no ta 
forma parti 
di e esfuerso 
humanitario 
pa ku 
Venezuela 



WILLEM STAD . - Gobiérnu di 


A$fra 

^-:=£_- oÇj 

*Pu*tenaC $ j@ne*tta£&ut 

"Bou di alanan di Dios mi ta sigur" 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

"Mi refugio, mi forti, mi Dios, den kende mi ta 
pone mi konfiansa" 

Salmo 91:1-2 

Cu dolor na nos curason pero conforme cu boluntad di 
Señor, nos ta anuncia fayecimento di: 



Elton Divon Elvion Gomez 

Mihor conoci como"Tonchi" 

*17-02-1999-t31-01-2019 

Acto di entiero lo wordo anuncia despues 


A$fra 

S5*-—- 

'PunenaC & (fyematonq 

Señor ta mi wardador, mi'n tin falta di nada; 

Den cunucu di yerba verde E ta pone mi sosega. 

E ta hiba mi na awa tranquil, pa mi bolbe haya forsa. 
Salmo 23:1,2,3 

Cu inmenso tristesa den nos curason pero agradecido 
pa tur loke nos a comparti cune, nos ta anuncia despues 
di un lucha contra su enfermedad, fayecimento di: 



Valentin Girigori 

Mihor conoci como:"Vale" 

*14-02-1959 - +30-01-2019 


Acto di entiero lo wordo anuncia despues. 


Korsou a tuma nota ku ta sirkulan- 
do den medionan di komunikashon 
e notisia ku Kórsou lo partisipá 
mañan djaluna 4 di februari den e 
esfuerso humanitario internashonal 
pa lcu Venezuela. 

Gobiérnu ke informá komunidat 
ku Kórsou ni Reino no ta na altura 
di ningun yudansa humanitario pa 
Venezuela via teritorio di Kórsou. 
Gobiérnu a yega di indiká ku e ta 
dispuesto pa fungi lcomo un hub pa 
yudansa humanitario pa pueblo di 
Venezuela lcomo pais bisiña, pero 
pa loke ta trata e akshon di mañan 
Kórsou ni Reino no ta forma parti 
di dje. 

Manera anteriormente indiká 
Gobiérnu ta keda vigilá e situashon 
na Venezuela i lo informá komuni- 
dat debidamente a traves di e medi- 
onan di komunikashon di Gobiérnu. 

E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


LiKe nos riba facebooK 

Keda “up to date” y liKe nos riba facebooK 
www.facebooK.com/awemainta 





Subi riba nos website 

www.awemainta.com 


AWEMainta completamente 

DIGITAL 



















